text:
– Hari abagabo benshi bamwita ‘Mabuja’ barimo n’umugabo we
– Kera yari atunzwe no kwikopesha
– Yiyubakiye inzu abanamo n’umugabo
– Asaba abagore kwitinyuka bagahanga imirimo
Akazi Nadine Manirafasha w’imyaka 40, akora gatuma hari benshi bamwibazaho, ku buryo mu cyaro cy’iwabo ho bamuhimbye izina ry’akabyiniriro k’umugore wapfubyemo umugabo.
Uyu mubyeyi w’abana bane, atuye mu Karere ka Gatsibo, mu Murenge wa Kiziguro. Akora akazi ko kubaga inka, akagurisha inyama zazo mu baturanyi.
Iyo atanga ubuhamya bw’ibyo umushinga we umaze kumugezaho, Manirafasha, avuga ko mu nyungu yabonye yaguriyemo umugabo we moto, amufasha nawe gutangira gukora akazi k’ubumotari.
Si umugabo we gusa yahaye akazi, hari n’abandi bagabo benshi bamwita ‘Mabuja’, kuko ari we bakesha kubaho, barimo abamufasha kubaga inka, abakora amasuku, n’abandi bamuhagarariye mu byaro.
Manirafasha avuga ko kujya gushaka inka bimusaba guterera imisozi myinshi ku buryo abenshi iyo bamubonye bamubonamo ubushobozi ubusanzwe bugirwa n’abagabo.
Mu buhamya bwe, Manirafasha agira ati “bitewe n’imiterere y’aka gace dutuyemo, gukora akazi ko gushakisha inka ni ukuzamuka ugaterera imisozi ku buryo abenshi iyo bambonye bavuga ngo ndi ‘umugore wapfubyemo umugabo’; kubera ko ndabyuka mu gitondo nkambara bote, nkambara n’ipantalo, ubundi nkajya mu misozi gushaka inka.”
Kugura inka, akazibaga agacuruza inyama zazo yabitangiye yikinira, ashaka kugerageza amahirwe ye ngo arebe ko yakwikura mu bukene yabagamo. Avuga ko yatangiye ajya mu itsinda n’abagore bagenzi be, nuko batangira bizigama amafaranga Magana abiri na mirongo itanu gusa (250Rwf) buri cyumweru.
Ubuzima bwe bwose uyu mugore yari atunzwe no gufata imyenda
Atuye mu gace kitwa Rwagitima. Ni ahantu avuga ko abagabo bahacuruzaga inyama ku minsi mikuru ya Noheri n’Ubunani gusa, nabwo bakabikora nta suku. Agira ati “Bazanaga inka bakayibagira hasi ku makoma, abantu bakagura inyama babyigana ariko nyuma y’iminsi mikuru ntihagire uwongera kubona aho yakongera kugurira inyama.”
Uwabaga ashaka inyama wese byamusabaga gukora ingendo akagana amasoko; ryaba irya Rwagitima mu mujyi cyangwa se irya Kiramuruzi; hombi ni nko mu bilometero birenga bitanu uvuye aho.
Uyu mugore avuga ko ibi byatumye agira igitekerezo cyo kuba yatangiza umushinga we wo gucuruza inyama aho atuye, kuko yabonaga hagenda hatera imbere; abona haza abantu b’abarimu n’abaganga n’abandi basirimu baza kuhatura.
Agira ati “Ubwo rero igitekerezo kiza gutyo ndabireba ndavuga nti aha hantu haje abantu bamaze gusobanuka umuntu atangije gucuruza inyama abantu ntabwo bazigura? Ni uko nabitangiye.”
Mu gutangira, Manirafasha yatangije igishoro cy’amafaranga ibihumbi mirongo ine (40,000Rwf).
Ati “Ubwo nashatse umusilamu uzajya umfasha kubaga, nkodesha ahantu ho gutangira gukorera mpakodesha inzu, njya gushaka inka njya ku muntu ufite inka anyereka ibimasa byinshi harimo ibinini n’ibigereranyije ariko kuko bwari ubwa mbere kandi nta mafaranga ahagije nari mfite mpitamo igitoya cyanganaga n’amafaranga ibihumbi mirongo ine (40,000Rwf) nari mfite.”
Uwo munsi wa mbere, Manirafasha yari yabanje guca mu ngo baturanye agenda akomanga kuri buri rupangu ababwira ati “Ejo muri aka gace nzahacururiza inyama, ndagira ngo muzaze kugura!” Abantu bakamubwira ko babyishimiye, ko abavunnye amaguru.
Akimara gutangira ako kazi, ku munsi wa mbere, yungutse amafaranga ibihumbi 20.
Kuva ubwo abantu bakomeje kumwereka ko bishimiye ko yatangije ubucuruzi bw’inyama, ndetse aborozi batangira kuba ari bo bamwiruka inyuma bamusaba ko yajya abagurira ibimasa byabo, yinjira mu mubare w’abagore bikorera atyo.
Yaguze ikibanza cya miliyoni imwe (1,000,000Rwf), arubaka ku buryo ubu atuye mu nzu ye.
Uko yaguriye moto umugabo we
Akazi ke yahuraga n’imbogamizi zo guhora atega moto ngo ajye mu misozi gushaka inka, aza kuza kugura moto, ayiha umugabo we aba umumotari ariko unamutwara mu gihe cyose amukeneye ngo ajye kugura inka kure.
Agira ati “Muri uko kuzenguruka ngura inka, nari mfite ikibazo cy’uko kugenda n’amaguru hari aho byangoraga kuko hari aho binsaba ko njya kure nterera imisozi ngatega za moto, nuko umumotari yanzengurukana kuva mu gitondo kugeza saa sita akambarira aho twagiye hose ngasanga anyatse nk’amafaranga ibihumbi icumi (10,000Rwf). Ni uko naje kuvuga nti ‘uwagura moto yanjye’. Iyo moto naje kuyigura nyiha umugabo wanjye ubu niwe uyitwara. Arantwara tukajya kureba inka, tukayigura ku buryo ubu ngura nka litiro imwe y’igihumbi gusa ituzengurukana hose, twavayo akikomereza akazi ke k’ubumotari kandi arabishoboye.”
Yongeraho ati “Ubu ngubu umurimo wanjye waragutse; natangiye ngura inka ntoya y’ibihumbi 40 ariko ubu mbasha kugura inka n’eshanu (5). Mfite abakozi batanu bahoraho, nanjye ndimo n’umugabo wanjye mushyizemo.”
Akazi akora avuga ko kamwinjiriza amafaranga arenga 340,000Rwf y’inyungu ku kwezi.
Ubu yaguze ikibanza cya hegitari imwe ku mafaranga miliyoni n’ibihumbi ijana (1,100,000Rwf) ateganya gutangira kororeramo inka ze, agahinga kijyambere yifashishije ifumbire iva ku biraro n’ibagiro rye. Arateganya gukomeza gutera imbere.
Mukakayonde ari mu bagore 382,000 bahurijwe hamwe n’umuryango Care International Rwanda bahugurirwa gucunga ifaranga bafashwa gukorana n’amabanki n’ibigo by’imari.
Abagore, Manirafasha, abagira inama yo kwitinyuka, ntibanezezwe no gutungwa n’abagabo gusa.


c: text/html

text:
Bamwe mu baturage bo mu mudugudu wa gitega mu kagali ka mageragere mu murenge wa mushubati mu karere ka Rutsiro, bafite imirima ndetse n’amazu byanyujijwemo umuhanda baravuga ko batahawe amafaranga y’ingurane.
Aba baturage bavuga ko bamaze amezi arindwi babariwe , gusa ngo kugeza ubu nta namake barishyurwa .
Kuruhande ry’ubuyobozi bw’akarere ka Rutsiro bwo buvuga ko bwamaze kwishuyura abaturage bose
Ni mudugudu wa gitega akagali ka mageragere mu murenge wa Mushubati Ahubatse(...)
Bamwe mu baturage bo mu mudugudu wa gitega mu kagali ka mageragere mu murenge wa mushubati mu karere ka Rutsiro, bafite imirima ndetse n’amazu byanyujijwemo umuhanda baravuga ko batahawe amafaranga y’ingurane.
Aba baturage bavuga ko bamaze amezi arindwi babariwe , gusa ngo kugeza ubu nta namake barishyurwa .
Kuruhande ry’ubuyobozi bw’akarere ka Rutsiro bwo buvuga ko bwamaze kwishuyura abaturage bose
Ni mudugudu wa gitega akagali ka mageragere mu murenge wa Mushubati Ahubatse umudugudu w’icyitekererezo mu karere ka Rutsiro.
Bamwe mu baturage bari batuye muri uyu mudugudu bavuga ko ubwo hakorwaga imihanda igera ahari kubakwa umudugudu w’icyitegererezo imwe mu mirima ndetse n’amazu yabo byaguye ahanyuze umuhanda , bakaza kubarirwa amafaranga y’ingurane ngo ariko hashize amezi agera kuri arindwi batarahabwa ayo mafaranga.
Uyu muturage yitwa Musoni Etienne, atuye mu mudugudu wa Gitega akagali ka Mageragere umurenge wa Mushubati avuga ko n’ubwo ubuyobozi bwiza bwabegereje amajyambere ariko hari bamwe bagize ikibazo ati” Hari abantu Imihanda nk’iyi yagonze , bakase gutya mu mirima yacu no mumyaka guhera mukwezi kwa 12 umwaka ushize, nta muntu n’umwe waciye umubeya w’ikigoli ,cyangwa se ngo anasarure n’udutonore tw’ibishyimbo, barangije bafa amazu yacu barayasenya , barangije bafata imva twari twarashyinguye mo abantu bacu baradutaburuza, badutegeka kuyajyana ahantu hagenewe gushyingurwa abantu rusange , baratubwira bati tuzabaha amafaranga, none bibaye hafi amezi 7 , guhera mu kwa 11 umwaka ushize, twajya kubaza akarere ka katubwira ngo ibyanyu tubirimo , ariko tubonana abenshi nta ruvugiro dufite” Akomeza avuga ko ikibazo bagishyirije umuyobozi bw’akarere ndetse n’Umurenge.
Nyirambibi Beatrice nawe utuye mu mudugudu wa Gitega akagali ka Mageragere umurenge wa Mushubati avuga ko mbere haje imidoka eshanu, bajekureba aho bazubaka umudugudu w’intangarugero ati” Haje Imodoka 5 jije kureba aho bazubaka uno mudugudu, basanga ndimo ndapinyura ino nzu ngiye gusakara , yari ihamaze umwaka wose , ngiye kugura ibiti n’imbingo ngo nsakare, bahise bampagarika bambwira ko ntongera gushyiraho itafari na rimwe , nange nahise numvira Leta ndayihorera , iy’ inzu uko imeze gutya niko nyibamo kandi n’ubundi basanze nyirimo, banyubakiragaho bayinzamuriraho, kuko ubundi ntafite ahandi hokubona ncumbika.’’
Akomeza avuga ko ariho yavukiye hanyuma akazu yabagamo aza kubana kagiye ku mugwira mu imvura, agashyira hasi ngo katamugwira kugira ngo anaramire n’udutafari twari tukiri tuzima. avuga ko ikibazo cye yagishyirije ubuyobozi ariko ko ntacyo bagikoraho ati” Nyibanamo na tuno duhinja twange twimpfubyi iyo imvura iguye nimwo insanga ubworero n’uku nyibamo.”
Kuruhande rw’ubuyobozi bw’akarere ka Rutsiro,bwo ntibwemeranya n’ibivugwa n’aba baturage kuko Umuyobozi w’Akarere wungirije ushinzwe ubukungu Gakuru Munyakazi Innocent ,Avuga ko abaturage bose bagombaga guhabwa amafaranga y’ingurane ubu bamaze kwishyurwa. yagize ati" Abaturage bose bamaze kwishyurwa n’uwaba yarasigaye yaza tukamurangiriza ikibazo, ariko ndumva twaramaze kwishyura”
Yanditswe na Ruhumuriza Richard/Muhabura.rw

robotstxt: allowed

filter: keep


text:
- Abacuruzi b’imboga n’imbuto n’abandi bahoze ku Mulindi, aho bahawe gukorera barahavuma
- Basaba isoko Akarere kari karabemereye mbere, Akarere kakavuga ko karigurishije rwiyemezamirimo bimunanira kuryuzuza
Nubwo abacururizaga mu isoko rya Mulindi mu Murenge wa Ndera, Akarere ka Gasabo, bishimiraga ko kagiye kubavana mu gishanga bacururizagamo, aho kaberekeje amarira ni yose.
Isoko ry’abashoramari bashyizwemo rinacumbikiye ab’imyaka bimuwe i Nyabugogo, abacuruzi baciriritse bakoreraga ku Mulindi ntibaryishimiye bavuga ko ryabahombeje bitewe n’imiterere yaryo, dore ko nk’abacuruza imboga n’imbuto bari muri etaje ya gatatu.
Uwase Marie Josee, aganira na Izuba Rirashe ati”Kuzamuka byonyine, uzamura n’umutwaro, nk’abantu batuzanira imari baratubwira ngo byizamurire.”
Ibyo uyu mubyeyi avuga, kuri iki Cyumweru ubwo umunyamakuru wa Izuba Rirashe yageraga muri iri soko, yiboneye uwikoreye inyanya yurira amabaraza, arazigwana ziranyanyagira.
Uretse icyo, bavuga ko n’abaturage b’intege nke (nk’abagore batwite n’abasaza) banga kuzamuka amabaraza bajya guhaha hejuru, bityo abacuruzi bagatakaza abakiriya.
Uwase ati“Iyo bwije tugerageza kumanuka tukajya mu muhanda ngo tubone ibirayi by’abana. Twandikiye COCPPAR nyir’iri soko tumusaba byibura ngo atwubakire igihangari hariya hasi, baduce amafaranga y’ubukode bashaka ariko abakiriya twababonye.”
Uretse iyo bwije, no mu gitondo cya kare isoko ry’imbuto, imboga n’amatungo magufi rihindira hasi ahagenewe parikingi y’imodoka zizana imyaka. Bakavuga ko n’ubusanzwe ntaho byabaye ko ibyo bicururizwa hejuru muri etaje.
Ahagana saa mbili saa tatu z’igitondo kuri iki Cyumweru, Izuba Rirashe twasanze abayobozi b’isoko bari guhinda abacururizaga hasi, ngo bazamuke. Bikaba ngo ariko bihora.
Uyu mubyeyi akomeza avuga ko hari bagenzi be mu itsinda ricuruza imboga ryitwaga “Dufatanye”, bifashishije bagafata inguzanyo muri SACCO ubwo bari bavuye mu gishanga, ariko 20 muri 40 batangiranye bananiwe gukomeza gukora.
Yakomeje agira ati“Baduhaye miliyoni eshatu zirenga, ariko ubu turi ku mugogoro wo kwishyurira ba bandi kandi ntayo dufite. Muzumva badufunze twananiwe kwishyura.”
Uwamahoro Solange uvuga ko yacururije ku isoko ryo ku Mulindi kuva mu mwaka wa 2009, akaba ari nawe Izuba Rirashe ryabonye agwana ku mabaraza yurira muri etaje, aho afite ikibanza, yavuze ko icyo atari cyo kibazo cyonyine bafite, n’imisoro yazamutse kandi n’abakiriya babo baragabanutse.
Yagize ati“Hari abakiriya muhura, bati ‘twigiriye i Kabuga hariya hantu haratuvuna’ cyangwa bakagurira abo ku mihanda, dushaka ko baduhindurira bakatwubakira hangari hariya hasi, tukanaharangurira.”
Akomeza avuga ko babajwe n’isoko ryari kuba riciriritse bizezwaga n’Akarere, rikaba ubu ari igihangari. Uwamahoro ati“Turasaba isoko riciriritse, niribura badushyire hasi.”
Agereranya n’igihe bacururizaga mu gishanga, avuga ko kubera imisoro n’ubukode bituma n’ibicuruzwa babihenda.
Yagize ati Nubwo twabonaga ko ari mu gishanga, ryari isoko rya rubanda rugufi, abantu bose bakarihuriraho, bati ku Mulindi hari ibintu. Ryari isoko rya rubanda, tugacuruza ntihagire ibintu bipfa ubusa[Ubu ngo imboga n’imbuto birababorana]. Ariko hano hejuru n’abaturage bavuga ko rihenze, kandi koko riranahenze.”
Yaba gukodesha akabanza gato, bakishyura amasuku n’umuriro bavuga ko basabwa amafaranga agera mu bihumbi 10 ku kwezi. Hakiyongeraho ipatanti y’ibihumbi 8 ku mwaka.
Undi mucuruzi ati“Ni byiza Akarere ka Gasabo kabaye aka mbere mu mihigo, gahembwa na Perezida wa Repuburika, ni ishema ariko byaba bibabaje niba muri iyo mihigo baranashyizemo ko batwubakiye isoko badukuye mu gishanga. Ririhe? Ubu se tumeze neza? Iryacu ngo barigurishije na rwiyemezamirimo, nibavugane twigire muri kiriya gihangari.”
Abacuruzi bawiye Izuba Rirashe ko bibabaje kuba ikibanza Akarere ka bo karakigurishije rwiyemezamirimo, hakimurwa abaturage ku nyungu rusange ariko ntirirangire ngo barikoreremo. None ubu ngo bakaba bari guhangana n’umushoramari w’isoko yiyujurije rihenze.
Isoko bifuza ko ryakuzuzwa bakarijyamo cyangwa bakaryinjiramo ari igihangari (Ifoto/Mathias H.)
Uretse abacuruzi b’imboga n’inyanya, abacuruzi b’imyenda na bo batitaye ku bukode bacibwa, bavuga ko bagiye bari mu tuzu, ku buryo abakiriya bamwe bazanye nk’amatungo, kuhazenguruka bitaborohera.
Ikibazo aba bacuruzi bafite banakigejeje ku ba depite bakoranye umuganda rusange usoza Nzeri 2016.
Umuyobozi w’Akarere ka Gasabo, Rwamurangwa Stephen, yasubije ko ikibazo cyabo Akarere kakizi, ko banababaye, ariko ko isoko bari biteze ko bakoreramo, ataribizeza vuba kuko rwiyemezamirimo ryagurishijwe yananiwe.
Yagize ati”Ashobora kuba yarahombye, twaganiriye nawe inshuro nyinshi ejo ,ejo bundi nzabikora, ejo bundi buriya, biranga. Kubera ko yaguze isoko, afite ibyangombwa byaho nta bushobozi dufite bwo kurimwambura. Niba byashobokaga n’ubu ntiyarirarana …Ntabwo twarimwambura mu buryo bworoshye, afite ibyangombwa byose kuko yaraguze.”
Rwamurangwa avuga ko akarere kagiye kumwegera ngo iryo soko riboneka, mu gihe bitarakunda mu ngengo y’imari y’umwaka itaha hakaba hakwigwa ahashyirwa akandi gasoko hegereye abaturage.
Abacuruzi bavuga ko isoko rya kijyambere ubu barimo ryitirirwa isoko rya Mulindi, ariko mu by’ukuri ngo atari ryo kuko iryari rihasanzwe ryari irya rubanda. Bakabishingiraho bavuga ko batarenganya iryo Akarere kabashyizemo kamaze gusenya iryo mu gishanga, ariko bagahamya ko atari bo ryari rigenewe.
Bavuga ko iyo riza kuba iry’abaturage, mu kwiga umushinga hari kubakwa ibyumba byakira abacuruzi b’imboga n’imbuto hasi, n’ab’imyenda bakegerana, ndetse n’abamatungo magufi bakabona aho gukorera aho kujya muri parikingi y’imodoka zipakurura imyaka.


text:
Ubwo Mary Myatt yaje kugira ikibazo cyo mu bwonko,ubu hashize amezi 4 agize icyo kibazo cy’indwara yangije ubwonko bwe,guhera ubwo yatangiye gutakaza intege zo kwiyitaho,birumvikana umugabo we Earl yatangiye kugira akazi gakomeye ko kureberera umukunzi.
Mu mugoroba ubwo baravuga ngo bagiye gutembera mu gace bafata n’akayaga,maze Earl Myatt ahamagara umuhungu we witwa Brad maze amubwira aya magambo “Ndagukunda kandi unambabarire muhungu wanjye”,Ubwo n’umugore we nawe abwira umuhungu we amagambo umugabo we yaramubwiye,maze bafata inzira baragenda.
Ariko ubwo bafataga inzira berekeza mu muhanda wa Gari ya moshi,nk’uko Camera zo mu muhanda zabyerekanye ngo bagiye mu muhanda maze barategereza ngo ize,bose bari bafatanye,ubwo yaraje maze ivuza amahoni ariko banga kuva mu nzira.
Ngo icyateye umugabo gufata icyo cyemezo ngo ni uko atashakaga gukomeza kubona umugore we uburyo yararimo ababaramo kubera ikibazo cy’indwara y’ubwonko yari yamufashe,kandi umuhungu wabo ariwe Brad akimara kumenya ibyo byose yahamagaye umushoferi w’iyo gariyamoshi maze amusaba imbabazi ku byabaye.
Earl Myatt na Marry Myatt bombi bari bafite imyaka 59 y’amavuko.
Crazynews24.com


text:
Nk’uko biteganywa n’itegeko rishyirho sitati igenga abakozi ba leta,mbere yo gutangira imirimo ye, umukozi wa leta agomba kurahira imbere y’umukozi ubifitiye ububasha. Ni muri urwo rwego, abanyamabanga nshingwabikorwa b’utugari bashya 17 bashyikirije indahiro yabo umuyobozi w’Akarere.
Ni umuhango wabereye mu karere ka Huye kuri uyu wa kane tariki 01 Kamena 2017, aho abanyamabanga nshingwabikorwa b’utugari 17 barahiriraga kuzatunganya neza imrimo bashinzwe. Nk’uko byasobanuwe ,ngo buri mukozi wese mbere yo gutangira imirimo ye aba agomba kubanza kurahirira kuzatunganya neza imirimo ishinzwe. Ngo iyi ndahiro ishyikirizwa umuyobozi ubifitiye ububasha, aho ku rwego rw’Akarere indahiro yakirwa n’umuyobozi w’Akarere.yasobanuye kandi uko umuhango ukorwa, ko umukozi wa Leta arahira afatishije Ibendera ry’Igihugu ikiganza cy’ibumoso azamuye ukuboko kw’iburyo akarambura ikiganza hejuru.
Mbere yo kwakira indahiro z’aba bakozi, umuyobozi w’Akarere ka Huye Kayiranga Muzuka Eugene akaba yabanje gutanga impanuro zitandukanye, azigeza ku bakozi bashyashya hamwe n’abasanzwe mu kazi bari bitabiriye uyu muhango. Mu mpanuro ze, Umuyobozi w’Akarere yishimiye ko aba bakozi bashimye Akarere ka Huye ubwo bagasabagamo akazi. Yavuze ko ibyo bigaragaza ikizere bagiriye aka karere, bityo akaba afite ikizere ko aba bakozi bazarangwa n’umurava mu kazi kabo. Yasabye aba bakozi bashya kuzubahiriza inshingano zabo bashyira imbere inyungu z’igihugu,aho gushyira imbere inyungu bwite.Umuyobozi w’Akarere yabwiye abari aho ko umuyobozi mwiza ari ushyira imbere inyungu z’umuturage akorera, kuko iterambere ry’abaturage ari ryo ry’igihugu. Yasabye abari bagiye kurahira kuzarangwa n’ubufatanye n’inzego zitandukanye.
Itegeko N° 86/2013 ryo kuwa 11/09/2013 rishyiraho sitati rusange igenga Abakozi ba Leta,Umutwe wa III,Icyiciro cya mbere, ingingo ya 10,ivuka ko mbere yo gutangira imirimo, Umukozi wa Leta agomba kurahirira imbere y’Umuyobozi ubifitiye ububasha muri aya magambo: “Jyewe,……………………………..., ndahiriye u Rwanda ku mugaragaro:1° ko ntazahemukira Repubulika y’u Rwanda;2° ko nzubahiriza Itegeko Nshinga n’andi mategeko;3° ko nzubaha Inzego za Leta ;4° ko nzakorana umurava imirimo nshinzwe, nubahiriza uburenganzira bw’abagenerwa serivisi bose; 5° ko nzakoresha ukuri mu kazi, kandi ko ntazamena ibanga ry’akazi. Nintatira iyi ndahiro, nzabihanirwe n’amategeko.Imana ibimfashemo”.


text:
Abanyeshuri barenga 450 biga mu ishuri ryisumbuye rya Inyange Girls Secondary School riri mu Murenge wa Rusiga, mu Karere ka Rulindo ku itariki 27 Nyakanga uyu mwaka bigishijwe amategeko yo kugenda mu muhanda hagamijwe kubarinda impanuka.
Ubu bumenyi babuherewe mu kiganiro bagiranye n’Umwofisiye wa Polisi y’u Rwanda ushinzwe imikoranire yayo n’abaturage ndetse n’izindi nzego muri aka karere, Inspector of Police (IP) Fidele Mbonimana.
Icyo kiganiro kitabiriwe kandi n’Umuyobozi w’iri shuri, Anne Macharia, abaryigishamo , ndetse n’abandi barikoramo.
IP Mbonimana yabwiye abo banyeshuri ko impanuka zo mu muhanda ziterwa ahanini n’ubumenyi buke ku mategeko yo kuwugendamo cyangwa kuwukoresha no kutayubahiriza (abasanzwe bayazi), bityo ko ari yo mpamvu Polisi yigisha ayo mategeko ibyiciro byose by’abantu no gakangurira abasanzwe bayazi kuyubahiriza.
Yababwiye ko igihe cyose bashaka kwambuka umuhanda bagomba buri gihe kunyura mu mirongo y’ibara ry’umweru n’umukara igaragaza aho abanyamaguru bemerewe kwambukira; kandi ko mbere yo kwambuka bagomba kureba iburyo n’ibumoso by’umuhanda niba nta kinyabiziga gisatiriye iyo mirongo.
Yongeyeho ko bakwiye kandi kunyura buri gihe ku ruhande rw’ibumoso bw’umuhanda bakurikije icyerekezo barimo kwerekezamo.
IP Mbonimana yababwiye ko bagomba kandi gutegereza imurika ry’ ikimenyetso cy’umuntu utambuka mu rumuri rw’icyatsi kibisi bakabona kwambuka umuhanda baciye ahabugenewe.
Yagize ati “Igihe mwambuka umuhanda mugomba kwihuta ntimuwukiniremo cyangwa ngo muwukoreremo ibindi bikorwa.”
Uretse kwigisha abo banyeshuri amategeko yo kugenda mu muhanda, IP Mbonimana yanabagiriye inama yo kurangwa n’imyitwarire myiza mu biruhuko; aha akaba yarabasabye kwirinda kwishora mu biyobyabwenge n’ibindi binyuranije n’amategeko.
IP Mbonimana yasoje abagira inama yo kunyurwa n’ibyo bahabwa n’ababyeyi babo cyangwa ababarera aho kurarikira no kurarurwa n’ibishobora kubashyira mu kaga.


text:
ESIPANYE: Abarenga 5,000 bahuriye hamwe basengera igihugu cyabo
Abantu barenga ibihumbi bitanu (5, 000) bihurije hamwe ku munsi bahariye gusengera igihugu cyabo cya Esipanye bavuga ubutumwa bwiza bwa Kristo iki gikorwa kikaba cyarakorewe mu mijyi 15 igize iki gihugu.
Nk’uko tubikesha urubuga Evangeliques.info, iki ni igikorwa cyahuje umubare munini w’abantu, kikaba cyabimburiwe n’urugendo rwatangiye saa moya z’umugoroba (19h) hafi na gare abagenzi bategeramo imodoka berekeza mu mujyi rwa gati. Abakoze uru rugendo bari bafite ibyapa byinshi biriho ubutumwa bugira buti : « Esipanye, ni wowe dusengera!. »
Mu gitondo, isengesho ryitabiriwe n’ababarirwa muri 70 b’abavugabutumwa bari bahuriye muri Hotel iherereye mu murwa mukuru , i Madrid. Usibye aba hari n’abahagarariye amashyaka akomeye ya politiki ndetse n’abayobozi muri Guverinoma bari batumiwe.
Umunsi wo gusengera igihugu cya Esipanye washyizweho guhera mu mwaka wa 2007, hagamijwe kuvuga ubutumwa bwiza bwa Kristo.
Kwizera Janvier


text:
Mu gihe igihembwe cya mbere cy’amashuri abanza n’ayisumbuye kibura iminsi mike ngo gisozwe, bamwe mu barimu baravuga ko bakigowe no kwigisha nta mfashanyigisho bagira, ibi bikandiza imyigire mu mashuri.
Ingengabihe yasohowe na Minisiteri y’Uburezi (Umwaka w’amashuri 2016- 2017) igaragaza ko igihembwe cya mbere kizamara ibyumweru icyenda, umwaka w’amashuri watangiye ku wa 2 Gashyantare 2016.
Imfashanyigisho ndetse n’integanyanyigisho bitangwa mbere y’uko umwaka w’amashuri utangira.
Abarimu bo baravuga ko kuba ntamfashanyigisho ziratangwa mu mashuri bituma amasomo adindira.
Mukandemera Boneventure, umwarimu mu rwunge rw’amashuri rwa Kibara mu Murenge wa Mutenderi mu Karere ka Ngoma, yagize ati”Iriya nteganyanyigisho ntabwo turatangira kuyikoresha, turacyayitegereje, kuba tutarayibonye byagize ingaruka ku myigire y’abanyeshuri.”
Kuri iki kibazo gihangayikishije abarimu, Ntaganzwa Damien ushinzwe imicungire y’abarimu muri REB avuga ko iki kibazo kidahangayikishije gusa akongeraho ko kiri mu nzira zo gukemuka.
Yagize ati “Mu gihe iki kibazo cy’imfashanyigisho kigishakirwa umuti, hari amakasete yatanzwe mu mashuri amwe mu kuba yakwifashishwa kugirango amasomo ye kudindira.”
Nubwo REB ivuga ko yatanze amakesete mu mashuri, abarimu bo bavuga ko bagikoresha yabo kugira ngo babone uko bigisha abanyeshuri.


text:
Abaturage bimuwe ahagiye kubakwa uruganda rw’icyayi mu Karere ka Nyaruguru bavuga ko ubuyobozi bwafatiriye igice cy’amafaranga y’ingurane bakabategeka kujya mu nzu badashaka.
Abo baturage batuye mu Murenge wa Munini, bemeza ko amafaranga y’ingurane z’imitungo yabo bajya kuyabikuza bakabaha ay’amasambu n’indi mitungo ariko ngo ntibahabwe ay’inzu zabo aho ngo abakozi b’Umurenge SACCO bababwira ko babujijwe kuyatanga kuko ngo azishyurwa inzu bari kubakirwa n’akarere.
Gusa abaturage bo bavuga ko Akarere kajya kubakisha izo nzu nta nama kabagishije, aho ngo bahatirwa kuzijyamo kandi bo bashaka kwiturira ahandi.
Izi nzu zubatswe n’Akarere ka Nyaruguru n’abafatanyabikorwa bako barimo na NAEB, ari na yo izubaka uruganda rw’icyayi. Isoko ryo kuzubaka rikaba ryarahawe Inkeragutabara.
Abaganiriye n’Izubarirashe.rw bavuga ko nta nzu bigeze basaba kubakirwa kuko ngo ari bo bazi inzu zibabereye n’aho bakeneye guturwa, bakavuga ko inzu zubatswe n’akarere batazikeneye.
Ubuyobozi bwabwiye Izubarirashe.rw ko impamvu abaturage badahabwa mafaranga ari ukwirinda ko abaturage baramutse bayahawe bayakoresha ibyo atagenewe ngo nyuma bakazatakambira akarere bavuga ko nta nzu zo guturamo bafite.
Muri abo baturage harimo n’abavuga ko basanzwe bafite izindi nzu mu tundi duce, ariko ngo iyo bagiye ku buyobozi bubabwira ko bafite aho batura bubatera utwatsi.
Mukamana Cécile ni umubyeyi ukuze, yabwiye Izubarirashe.rw ko bamubariye agaciro k’imitungo ye mu mwaka wa 2014 ariko ngo kugeza ubu akaba nta mafaranga arahabwa.
Yagize ati “Baraje batubarurira imitungo yacu, bamwe barabishyura none njyewe narategereje narahebye. Ubu mbayeho nabi bambujije guhinga ibihingwa bitinda mu butaka.”
Uyu muturage avuga ko batishimira uburyo akarere gafatira amafaranga y’abishyurwa, aho ngo gashaka kubaha inzu badashaka guturamo, akemeza ko ari uburenganzira bwabo gutura aho bashaka.
Yagize ati, “Abo bishyuye mbere babishyuye neza ndetse n’ay’inzu barayabaha, ariko ubu twebwe n’uwo bishyuye bafatira amafaranga y’inzu bakavuga ngo bazaduha ziriya nzu bari kubaka kandi tutazishaka.”
Kuri we yumva nta tegeko rikwiye kubaho ryo kujya mu nzu akarere kari kubaka, aho avuga ko ushatse kuzijyamo ari we bayakuraho, ariko utazishaka ntibabimutegeke.
Yagize ati, “Ni igitugu badushyiraho kandi ntitugishaka. Nibatwishyure kuko batubariye, ntiturwanya igikorwa cya Leta. Nibayaduhe bazarebe ko hari umuntu uzabazanaho ingaruka nyuma.”
Uyu muturage yunzemo agira ati “Twakoranye inama nyinshi n’akarere ariko ntitwigeze tubyumvikanaho, ni bo babyitegekera ku ngufu. Ntibigeze baha agaciro ibitekerezo byacu. Meya yaravuze ngo umuntu ubaza amafaranga y’inzu nta kintu avugana na we.”
Nkeshimana Fidele, ufite umugore witwa Uwanyirigira Gloriose, avuga ko umugore we ari imfubyi, aho ngo imitungo y’iwabo na yo yabaruwe kuko iri ahazaterwa icyayi hakanubakwa uruganda.
Bagiye kwishyurwa amafaranga yayo ngo Umurenge SACCO wanze ko babikuza amafaranga y’inzu ngo kuko akarere kavuze ko ari ay’inzu nshya bazabaha.
Akomeza avuga ko atiyumvisha uburyo babaha inzu kandi hari isanzwe abanamo n’umugore we, inarushije agaciro izo akarere kari kubahatira.
Yagize ati, “Njyewe nubatse ku isambu yanjye ubwanjye ariko iwabo wa madamu wanjye ni ho bashaka gutera icyayi. Twarashakanye tukaba twarashyingiwe mu kwa kabiri. Amafaranga ye yarasohotse mu kwa gatatu, amafaranga aje turagenda baratubwira ngo baraduha ay’imitungo, ngo ay’inzu ntabwo bayatanga, noneho tubaza abakozi ba SACCO tuti ko ‘uyu muntu se mumuzi n’ikibazo cye ko mukizi biteye gute, murayatwima gute?’ Baravuga bati ‘ni ukuzazana ibaruwa yo ku karere ibahesha uburenganzira bwo gufata ayo mafaranga.”
Nkeshimana avuga ko bagombaga guhabwa miliyoni 8 n’ibihumbi 200 ariko bakaza guhabwa miliyoni imwe n’ibihumbi magana atatu gusa, aho ngo bamaze kwandikira akarere ariko kugeza ubu bakaba nta gisubizo barabaha. Ubwo ngo baherutse kubaza bababwiye ko batarabifatira umwanzuro.
Abo twaganiriye bose bavuga ko izo nzu bahatirwa kujyamo nta gasambu kari hafi, aho byazabagora kubona ibibatunga ndetse zikaba ngo ari nto ugeranyije n’imiryango bafite.
Icyo Akarere kavuga kuri iki kibazo
Mu kiganiro yagiranye n’Izubarirashe.rw, Habitegeko Francois, Umuyobozi w’Akarere ka Nyaruguru, yavuze ko impamvu bafatiriye amafaranga y’abo baturage byari ukwirinda ko bayasesagura bigatuma nyuma bazajya mu buyoyozi bataka ngo nta hantu ho kuba bafite.
Yagize ati “Ikibazo gihari ni iki, uramuhereza ayo ibihumbi 800 (urugero rw’agaciro k’inzu y’umuturage), niba atanywaga byeri akarara muri byeri, abandi bagashaka abagore ba kabiri. Abandi bagakwepa abagore babo. Bikazana ikibazo cy’amakimbirane no kuzana ubukene mu muryango ku buryo tutateganyije.”
Uyu muyobozi avuga ko impamvu bafashe uwo mwanzuro ari ukugira ngo abaturage babeho neza.
Ati “Ni ukuvuga ngo amafaranga y’imitungo, amashyamba, ubutaka, y’imyaka, ayo ngayo barayahabwa. Noneho ku mafaranga y’inzu, twafashe umwanzuro w’uko tugiye kububakira andi mazi meza yo ku rwego rwo hejuru, noneho ya mafaranga bamubariye ku nzu, tukamwubakira inzu nziza y’amatafari ahiye, asakaje amabati meza, irimo amazi, irimo umuriro, tukamuha inka, n’amatungo magufi, agatura neza, ahantu hari planned, ahantu hari imihanda twashyizemo n’ibindi bikorwa remezo, hari amashuri y’abana, hari aho baremera isoko, mbese, nta kintu na kimwe twakoze kindi ni ukumubwira ngo va muri iyi nzu ujye muri iyi.”
Yakomeje abira Izubarirashe.rw ati “Twebwe rero, twarababwiye ngo abashaka ko tububakira, nimuze, tugasinyana kontaro tukabubakira, dufite ubushobozi. Noneho abatabishaka, tuzashyiraho komisiyo igende isure buri muryango, yerekane ahantu avuga ashaka kujya haruta aho ngaho tugiye kumuha hari ibikorwaremezo. Leta ntabwo izahora muri ibyo ifasha abantu bigira nabi, umuturage yongera akagaruka yabaye utishoboye twongera tumufasha, urumva ko ari ikibazo.”
Habitegeko avuga ko abaturage bashaka amafaranga yabo bemeza ko bafite aho gutura bagomba kumwiyerekera aho hantu niba koko haruta izo nzu bubakiwe.
Yagize ati “Uwumva n’ubu afite ikibazo azaze mushyire mu modoka mujyane, anyereke aho hantu agiye nitubona ari ahantu hakwiye, hegendanye n’icyerekezo twerekezamo abanyarwanda, aho ngaho tuzamurekurira ibye yigendere. Icyo twanze ni ako kajagari k’abantu, ashobora gufata amafaranga akayangiza, noneho akazajya agenda ngo natewe ubukene n’umushinga wo kubaka uruganda rw’icyayi kandi twarateganyije uburyo uwo mushinga wamubera imbarutso y’iterambere kurushaho.”
Meya Habitegeko yemeza ko baganiriye n’abaturage mbere bakabyemeranya.
Yagize ati “Twaraganiriye, na mbere y’uko umushinga utangira, ibyo ni ibintu twaganiriye kuva kera. Ariko nk’uko ubizi nyine hari abantu bumva ko bafite nk’ibihumbi 800 bakagira ngo ni amafaranga menshi. Ariko experience tumaze kubona ni uko uyamuha ntamare n’ukwezi noneho bigateza n’amakimbirane mu rugo, abakwepa abagore babo, mbese umuntu akazamuka mu rundi rwego mu cyumweru kimwe ubundi akagwa mu kabande.”
Abajijwe uko abo baturage bazabaho kuko nta hantu ho guhinga hari hafi y’izo nzu yagize ati “Nonese ubundi babagaho bate? Ayo mazu dusimbuye ntiyari aho ngaho? Imitungo y’amasambu yayo nakubwiye ko ibyo twarabibahaye. Bazashake amasambu aho hafi.”
Twanamubajije niba nta gihombo kizabaho ku ruhande rw’akarere igihe umuturage wari ufite inzu y’agaciro k’ibihumbi 800 azahabwa inzu ya miliyoni 8, yasubije agira ati “nta gihombo twagira, Leta se twahomba iki? Inyungu yacu ko ari ukuzamura umuturage, iyo uzamuye umuturage urumva nka Leta waba uhombye?”
Gusa abaturage bavuga ko akarere kagakwiye kubaha uburenganzira bwo kubikuza amafaranga yabo kuko ngo hari abashaka kujya kwiturira ahandi mu gihugu ngo kuko nta tegeko ribahatira gutura muri Nyaruguru, bakavuga ko Akarere kadakwiye kubafata nk’abana b’impinja batazi icyo bakwiye gukoresha amafaranga kugeza aho kavuga ngo gafite impungenge ko baramutse bayahawe babyuka bayanyoye inzoga bakayamarira mu businzi.


text:
Lt. Gen. Roméo Dallaire wari uyoboye ingabo z’Umuryango w’Abibumbye zari mu Rwanda mu gihe cya Jenoside (MINUAR) yongeye gusobanura uko ibyo yabonye muri Jenoside yakorewe Abatutsi mu 1994 byamwangije mu mutwe no kugeza ubu akaba atarabikira.
Dallaire yasobanuye ubukana bw’ibibi yabonye u Rwanda mu kiganiro n’Inzu Ndangamurage yo kwibuka Jenoside yakorewe Abayahudi iba muri Leta Zunze Ubumwe za Amerika (USHMM). Iki kiganiro cyiswe “Umugabo mwiza mu muriro: Gen. Romeo Dallaire na Jenoside mu Rwanda”.
Yatangiye agira ati “Ingaruka z’ibyo nabonye mu Rwanda zageze no ku bwonko, bituma nsigara nta bushobozi mfite bwo kugira ibyiringiro byo kubaho.”
Yavuze ko nk’umuyobozi wari uyoboye ingabo yananiwe gukiza Abanyarwanda, akananirwa kubafasha. Yabonye byinshi, abana n’ababyeyi bakicwa; ati “Abasaza bagupfiraga mu maboko, mu kivunge cy’abantu ibihumbi 50, ibihumbi 60, bari mu mvura, mu misozi, bakureba mu maso, bavuga bati ‘Habaye iki? Ntimuhari se? Ni gute twarokoka ibi?”
Akomeza agira ati “Biciwe mu nsengero, aho twashoboye kugera, intagondwa zabizezaga kujyayo, bakabwirwa kujya mu nsengero niba bumva badatekanye, ko bazarindwa n’amasezerano ya Geneva. Kuko mu rusengero babaga ari benshi, harimo nk’ibihumbi bibiri, bafunguraga igisenge, bakajugunyamo amagerenade, noneho bakinjiramo bakabatemeramo…”
Dallaire avuga ko yababajwe n’uko nta bushobozi yari agifite, ati “Ingabo za Canada nta bwo zari zigishoboye kunkoresha nka General w’inyenyeri eshatu, kuko ntashoboraga kuyobora ingabo mu bikorwa, kuko nta bushobozi n’inshingano nari ngifite. None se wakorana iki n’umujenerali w’inyenyeri eshatu udashobora kuyobora ingabo, kandi azi uko yabikora…”
Dallaire yamenye mbere y’igihe itegurwa rya Jenoside
Abajijwe icyutumye amenya ko mu Rwanda hategurwa Jenoside, Dallaire yavuze ko byonyine kuba mu Rwanda haroherejwe ingabo za Loni ari uko ibintu bitari bimeze neza. Ngo nubwo bo batagiraga za maneko, Roméo Dallaire yavuze ko babonaga amakuru avuye ku mpande zombi, kandi ko ubutegetsi bwa Habyarimana bwari bwaratoje umutwe w’abicanyi, ugahabwa n’intwaro, kandi ko uwo mutwe washoboraga kwica Abatutsi barenga 4,000 mu isaha imwe mu mujyi wa Kigali.
Lt. Gen. Dallaire yakomeje avuga ko baje no kuvumbura intwaro zari zihishwe, ibyo byose bikaba byaraberekaga ibizakurikiraho, ari byo kurimbura Abatutsi.
Ati “Noneho ubutumwa New York mbasaba kubirwanya muri uwo mwanya mu masaha 36, tugahera ahantu twari twamenye ko hahishwe intwaro.”
Ariko ati “Nangiwe kubikora kuko bavugaga ko twaba dusubiye mu bisa nko muri Somalia, maze Loni n’igihugu bakarwana. Batekereje ko twaba tugiye kwirukanwa, bikaba nko muri Somalia […] LONI ivuga ko mutajya mu bikorwa by’imirwano, ahubwo muganira n’abantu. Twabiganiriyeho n’izo ntagondwa, tubabwira ko tuzi ibirimo gukorwa, tubabwira ko bitajyanye n’amasezerano y’amahoro yendaga gushyirwa mu bikorwa.”
Roméo Dallaire ubwo yandikiraga Umuryango w’Abibumbye awumenyesha ibigiye kuba mu Rwanda, avuga ko yahise asubizwa uwo mwanya, mu masaha make, ko atemerewe kwinjira mu bikorwa nk’ibyo.
Abo Dallaire yahaga ayo makuru, ni urwego rushinzwe ibikorwa byo kubungabunga amahoro ku isi, harimo abo yise “Triumvirate” (agatsiko ka batatu), ari bo Kofi Annan, Iqbal Riza n’umujenerali w’Umunyakanada wari inshuti ya Dallaire, ari we Gen. Maurice Baril. Kandi bavuganaga kuri telefoni. Intwaro zari zarateguwe harimo n’iziremereye yavuze ko zari zihishe mu majyaruguru y’iburengerazaba bw’u Rwanda, ahari n’inzu ya Perezida wariho, Habyarimana.
Mu buhamya bwe, Dallaire avuga uko Jenoside yatangiye, ko babanje kwica Abaminisitiri, ko yabonye aho abantu batandukanya abandi, ati “Hari ikiremwamuntu kitari abantu cyangwa se abari hejuru y’abandi?”
Amahanga yacyuye abaturage bayo n’imburamumaro z’Abanyarwanda
Dallaire akomeza agira ati “Nyuma y’iminsi ibiri indege y’Abafaransa iba igeze i Kigali. Nyuma y’iminota 45 gusa, numvise ko haje indi. Indege y’Ababiligi yaje ku munsi wakurikiyeho. Abataliyani baje nyuma y’iminsi ine.”
Ati “Hari kandi ingabo 300 z’Abanyamerika zari i Bujumbura, kandi hari ubwato bw’abasirikare babo bwari Dar-es-Salaam bufite abagera kuri 800 n’igihumbi. Bari baje kujyana abagabo b’abazungu n’Abanyarwanda b’imburamumaro b’abanyapolitiki bakoraga neza ibyo bashaka.”
Dallaire atanga urugero rw’abo yise imburamumaro, ati “Urugero ni uko Abafaransa batwaye umuryango wa Perezida batari abantu beza bakenewe na busa kuri iyi Si. Bose bajyanywe mu minsi itanu, basiga Abanyarwanda bari barabakoreye imyaka myinshi irenga 10, bareze abana babo, babasigira kwicirwa inyuma yabo basubira Brussels, Paris n’ahandi.”
Mu gusoza iki kiganiro, Lt. Gen. Dallaire yagize ati “Abantu bicirwaga kuri buri bariyeri yabaga mu ntera ya buri metero 100, bicwaga kubera indangamuntu zatanzwe n’Ababiligi. Wagombaga kuba ufite indangamuntu iriho ko uri Umuhutu cyagwa Umututsi. Iyo wabaga uri Umututsi bagushyiraga ku ruhande bakakwica.”


text:
Abategarugori bo mu Murenge wa Muko ho mu Karere ka Musanze bahoze mu bukene bukabije, batangije uruganda rwongerera agaciro ibigori hakorwamo ibiribwa bitandukanye.
Bene urwo ruganda rwahawe izina rya ‘Imboni z’iterambere Muko’ bari barabaswe n’ubukene ‘bukabije’ igihe kinini ariko babasha kwibumbira mu makoperative atatanye agera kuri 50, hanyuma baza kwihuriza hamwe babifashijwemo n’Umuryango Nterankunga wa ‘Action Aid Rwanda’ batangiza uruganda.
Urwo ruganda rwafunguye imiryango muri Gashyantare uyu mwaka, ruhagaze mu gaciro ka miliyoni 35 z’amafaranga y’u Rwanda kandi rubafasha gutunganya Toni imwe n’ibiro Magana abiri by’ifu ya kawunga buri munsi nk’uko bitangazwa na Nyiraharelimana Lucie, umuturage ushinzwe gushakisha amasoko y’ibikorerwa muri urwo ruganda.
Nyiraharelimana agaragaza amavu n’amavuko ya ruriya ruganda muri aya magambo: “Mbere abenshi muri twe twari abatindi nyakujya, twaje kwibumbira hamwe muri makoperative atatanye maze dutangira guhingira hamwe, nyuma abaterankunga baraje noneho badufasha kuba koperative imwe ikomeye iduhuza twese ni ko gutangiza uru ruganda.”
Ni uruganda rufite insyo ebyiri nini n’izindi mashini zitandukanye zikoreshwa mu kongerera agaciro ibigori hakorwamo akawunga n’ubundi bwoko bw’ifu bita ‘Igiheri’.
Ibigori bitunganyirizwa muri ruriya ruganda, bihingwa na ba nyirarwo; abagore bibumbiye mu makoperative atandukanye barahura bagahingira hamwe, ibigori byamara kwera bakabizana mu buhunikiro bw’uruganda rwabo maze bikongererwa agaciro.
Barashimangira impinduka nyinshi
Nk’uko Ikinyamakuru Izuba Rirashe cyabibwiwe n’abagore bibumbiye mu makoperative afite ruriya ruganda, guhuriza hamwe imbaraga zabo bimaze kubageza ku ntambwe nziza mu miryango yabo mu gihe nyamara ngo bahoze mu bukene bukabije.
Dore igice gito cy’ubuhamya bwa Nyirabapagasi Veneranda, umwe mu bagore wemeza ko yahoze ari ‘umutindi nyakujya’, ariko amateka ye akaza guhindurwa no gusanga bagenzi be muri koperative ubu ifite uruganda.
“Ibihumbi 50 ndabyinjiza mbikuye mu buhinzi nkorera muri koperative; aya mafaranga ni menshi cyane hano mu cyaro, ubwo nyine mbasha no kurihira umwana wanjye wiga muri nayini[9YBE], mwishyurira ibihumbi 18 kuburyo ubu nkuhamiriza ko nta kibazo mfite.” Niko Nyirabapagasi avuga.
Nyirabapagasi yungamo ati “Mu buzima tubamo hano mu cyaro, nta na kimwe nshobora kwifuza nk’umupfakazi ngo mbure kuba nacyiha, umwana wanjye w’umuhungu muto ubu ari kwiga neza, nta we ushobora kunshuka kuko nanjye ifaranga ndaryinjiza!”
Amakuru atangwa n’ubuyobozi bw’uruganda ‘Imboni z’iterambere Muko’ ni uko mu mezi atatu rumaze rutangiye rumaze kubona inyungu ya miliyoni eshatu n’ibihumbi 200 akaba ari amafaranga ngo ava mu bucuruzi bw’ifu ya kawunga itunganywa n’urwo ruganda.
Icyo abandi baturage bavuga
Abatuye mu bice binyuranye by’Akarere ka Musanze by’umwihariko abaturiye ruriya ruganda, bahuriza ku kuvuga ko rwabavunnye amaguru, aha ngo rukaba rubafasha kubona ubugari badahenzwe kandi badakoze urugendo bajya ku isoko.
Manirarora Phocas, umuturage wo mu Kagari ka Cyivugiza, Umurenge wa Muko mu Karere ka Musanze, agira ati “Bariya badamu bamaze kwiteza imbere natwe turabibona, ni abaherwe rwose! icyiza kandi ni uko natwe ibyo bakora bitugiraho ingaruka nziza; ubu ntawe ukivunika ujya ku isoko, baduha ubugari ku giciro gito kandi rwose ubugari bwabo ni bwiza cyane.”
Abategarugori bashinze uruganda ‘Imboni z’iterambere Muko’, buvuga ko bafite intumbero yo kuza mu bambere bashyigikira urugamba u Rwanda rwihaye rwo guteza imbere ibikorerwa mu gihugu, aho bashimangira ko intego yabo ari uguhaza igihugu cyose ibikomoka ku bigori.
Kugeza magingo aya, abo bagore bafite isoko ry’ibyo bakora mu Karere ka Musanze gusa, abakiliya babo bakaba sbiganjemo ibigo by’amashuri ndetse n’abantu ku giti cyabo.
Mu mpanuro baha abandi bagore bo hirya no hino mu gihugu, abagore bo mu Murenge wa Muko bashinze uruganda, basaba abanyarwanda kazi guhuza imbaraga baharanira gukora no kwiteza imbere babyaza umusaruro amahirwe abari hafi.
Twitter: @Umurengezis


text:
Yesu yaduhaye icyitegererezo mu birebana no kwicisha bugufi
“Mbahaye icyitegererezo kugira ngo ibyo mbakoreye namwe muzajye mubikora.”
1, 2. Mu ijoro rya nyuma ry’ubuzima bwa Yesu hano ku isi, ni irihe somo yahaye intumwa ze?
HARI mu ijoro rya nyuma ry’ubuzima bwa Yesu hano ku isi, kandi yari kumwe n’intumwa ze mu cyumba cyo hejuru cy’inzu yari i Yerusalemu. Mu gihe bafataga amafunguro ya nimugoroba, Yesu yarahagurutse ashyira umwitero we ku ruhande. Hanyuma yafashe igitambaro cy’amazi aragikenyera. Arangije yasutse amazi mu ibesani, atangira koza ibirenge by’abigishwa be no kubihanaguza icyo gitambaro cy’amazi. Nyuma yaho yambaye umwitero we. Kuki Yesu yakoze icyo gikorwa gisuzuguritse?—Yoh 13:3-5.
2 Yesu ubwe yabisobanuye agira ati “ese muzi icyo mbakoreye? . . . Niba mbogeje ibirenge kandi ndi Umwami nkaba n’Umwigisha, namwe mugomba kozanya ibirenge. Mbahaye icyitegererezo kugira ngo ibyo mbakoreye namwe muzajye mubikora” (Yoh 13:12-15). Igihe Yesu yakoraga igikorwa nk’icyo gisuzuguritse, yari ahaye intumwa ze isomo zitari kuzigera zibagirwa, kandi ryari kuzazifasha kwicisha bugufi mu gihe cyari gukurikiraho.
3. (a) Ni mu buhe buryo Yesu yatsindagirije akamaro ko kwicisha bugufi incuro ebyiri zose? (b) Ni iki turi busuzume muri iki gice?
3 Igihe Yesu yozaga intumwa ze ibirenge, ntibwari ubwa mbere agaragaje agaciro ko kwicisha bugufi. Mbere yaho, igihe zimwe mu ntumwa zagaragazaga umwuka wo kurushanwa, Yesu yafashe umwana muto amushyira iruhande rwe, maze arazibwira ati “umuntu wese wakira uyu mwana muto abigiriye izina ryanjye, aba anyakiriye nanjye, kandi unyakiriye wese aba yakiriye n’uwantumye. Uwitwara nk’umuto muri mwe mwese ni we ukomeye” (Luka 9:46-48). Kubera ko Yesu yari azi ko Abafarisayo bashakaga imyanya yo hejuru, nyuma yaho igihe yakoraga umurimo we yaravuze ati “uwishyira hejuru wese azacishwa bugufi, kandi uwicisha bugufi azashyirwa hejuru” (Luka 14:11). Uko bigaragara, Yesu yifuza ko abigishwa be bicisha bugufi, mbese bakiyoroshya kandi bakirinda ubwibone no kwiyemera. Kugira ngo tumwigane, nimucyo dusuzume twitonze urugero yadusigiye mu birebana no kwicisha bugufi. Nanone kandi, turi bubone ko uwo muco utagirira akamaro gusa uwugaragaza, ahubwo ko ukagirira n’abandi.
‘SINAHINDUKIYE NGO NYURE MU KINDI CYEREKEZO’
4. Ni mu buhe buryo Umwana w’ikinege w’Imana yagaragaje umuco wo kwicisha bugufi na mbere y’uko aza ku isi?
4 Umwana w’ikinege w’Imana yagaragaje umuco wo kwicisha bugufi na mbere y’uko aza ku isi. Mbere y’uko Yesu aza ku isi, yamaranye na Se imyaka itabarika. Igitabo cya Bibiliya cya Yesaya kivuga ibirebana n’imishyikirano ya bugufi uwo Mwana yari afitanye na Se, kigira kiti “Umwami w’Ikirenga Yehova yampaye ururimi rw’abigishijwe, kugira ngo menye ijambo nkwiriye gusubiza unaniwe. Ankangura buri gitondo, agakangurira ugutwi kwanjye kumva nk’abantu bigishijwe. Umwami w’Ikirenga Yehova yanzibuye ugutwi, nanjye sinaba icyigomeke kandi sinahindukira ngo nyure mu kindi cyerekezo” (Yes 50:4, 5). Umwana w’Imana yagaragaje umuco wo kwicisha bugufi kandi yitaga cyane ku byo Yehova yamwigishaga. Yifuzaga cyane kwigishwa n’Imana y’ukuri. Yesu agomba kuba yaranitegerezaga ukuntu Yehova yicishaga bugufi akagirira imbabazi abantu b’abanyabyaha.
5. Yesu yagaragaje ate umuco wo kwicisha bugufi no kwiyoroshya igihe yagiranaga ikibazo na Satani?
5 Ibiremwa byose byo mu ijuru si ko byari bifite umuco wo kwicisha bugufi kimwe n’Umwana w’ikinege w’Imana. Umumarayika waje kuba Satani ntiyifuje kwigishwa na Yehova, ahubwo yemeye kuyobywa n’imico mibi ihabanye no kwicisha bugufi, urugero nko kwishyira hejuru n’ubwibone, bituma yigomeka kuri Yehova. Yesu we yishimiraga umwanya yari afite mu ijuru kandi ntiyigeze akoresha nabi ububasha bwe. Nubwo Yesu yari Mikayeli, ari we marayika mukuru, ntiyigeze akora ibyo atari afitiye uburenganzira igihe “yajyaga impaka na Satani bapfa umurambo wa Mose.” Ahubwo uwo Mwana w’Imana yagaragaje umuco wo kwicisha bugufi no kwiyoroshya. Yishimiye kurekera icyo kibazo mu maboko ya Yehova, we Mucamanza w’Ikirenga w’ijuru n’isi, kugira ngo azagikemure mu buryo abona ko bukwiriye no mu gihe gikwiriye.—Soma muri Yuda 9.
6. Ni mu buhe buryo Yesu yagaragaje umuco wo kwicisha bugufi igihe yemeraga inshingano yo kuba Mesiya?
6 Nta gushidikanya ko mu bintu Yesu yamenye mbere y’uko aza ku isi, harimo n’ubuhanuzi bwavugaga mu buryo burambuye iby’ubuzima bwe hano ku isi ari Mesiya. Ku bw’ibyo, ashobora kuba yaramenye mbere y’igihe ko hari ibintu bibabaje byari kumubaho. Nyamara, Yesu yemeye inshingano yo kuza kuba ku isi no gupfa ari Mesiya wasezeranyijwe. Kuki yayemeye? Intumwa Pawulo yagaragaje ukuntu Umwana w’ikinege w’Imana yicishaga bugufi, maze arandika ati “nubwo yari ameze nk’Imana, ntiyatekereje ibyo kwigarurira ubutware, ni ukuvuga kureshya n’Imana. Oya, ahubwo yiyambuye byose amera nk’umugaragu, maze amera nk’abantu.”—Fili 2:6, 7.
“YICISHIJE BUGUFI” IGIHE YARI KU ISI
7, 8. Ni mu buhe buryo Yesu yagaragaje ko yicishaga bugufi igihe yari akiri muto n’igihe yakoraga umurimo we hano ku isi?
7 Pawulo yaranditse ati “igihe [Yesu] yari amaze kuboneka mu ishusho y’umuntu, yicishije bugufi kandi arumvira kugeza ku rupfu, ndetse urupfu rwo ku giti cy’umubabaro” (Fili 2:8). Kuva Yesu akiri umwana, yaduhaye icyitegererezo mu birebana no kwicisha bugufi. Nubwo yarezwe n’ababyeyi badatunganye, ari bo Yozefu na Mariya, yicishije bugufi “akomeza kujya abagandukira” (Luka 2:51). Mbega urugero rwiza yasigiye abakiri bato! Imana izabaha imigisha nibumvira ababyeyi babo.
8 Igihe Yesu yari amaze kuba mukuru, yagaragaje umuco wo kwicisha bugufi ashyira mu mwanya wa mbere ibyo Yehova ashaka, aho gukora ibyo yishakiye (Yoh 4:34). Mu gihe cy’umurimo wa Yesu Kristo, yakoresheje izina bwite ry’Imana kandi afasha abantu b’imitima itaryarya kugira ubumenyi nyakuri ku birebana n’imico ya Yehova n’umugambi afitiye abantu. Nanone kandi, Yesu yabagaho mu buryo buhuje n’ibyo yigishaga ku bihereranye na Yehova. Urugero, mu isengesho ntangarugero, Yesu yabanje kuvuga ati “Data uri mu ijuru, izina ryawe niryezwe” (Mat 6:9). Bityo rero, Yesu yigishije abigishwa be ko kwezwa kw’izina rya Yehova ari cyo kintu cyagombye kuza mu mwanya wa mbere. Na we ubwe ni cyo kintu yashyiraga mu mwanya wa mbere. Ahagana ku iherezo ry’umurimo wa Yesu hano ku isi, yasenze Yehova agira ati “nabamenyesheje [ni ukuvuga intumwa] izina ryawe, kandi nzarimenyekanisha” (Yoh 17:26). Nanone kandi, mu gihe Yesu yakoraga umurimo we hano ku isi, yavuze ko ibyo yakoraga byose yabifashwagamo na Yehova.—Yoh 5:19.
9. Ni iki Zekariya yahanuye ku birebana na Mesiya, kandi se Yesu yabishohoje ate?
9 Zekariya yanditse ubuhanuzi burebana na Mesiya agira ati “nezerwa cyane wa mukobwa w’i Siyoni we, rangurura ijwi ryo kunesha wa mukobwa w’i Yerusalemu we. Dore umwami wawe aje agusanga. Arakiranuka kandi agenda anesha. Yicisha bugufi kandi agendera ku ndogobe, ndetse ku cyana cy’indogobe” (Zek 9:9). Ibyo byasohoye igihe Yesu yinjiraga i Yerusalemu mbere ya Pasika yo mu mwaka wa 33. Imbaga y’abantu yashashe imyenda n’amashami y’ibiti mu nzira. Mu by’ukuri, abari mu mugi bose barasakabatse. Igihe abantu basingizaga Yesu bavuga ko ari Umwami, nabwo yakomeje kwicisha bugufi.—Mat 21:4-11.
10. Kuba Yesu yarakomeje kumvira kugeza apfuye byagaragaje iki?
10 Igihe Yesu Kristo yari ku isi, yakomeje kwicisha bugufi no kumvira kugeza aho apfiriye ku giti cy’umubabaro. Ku bw’ibyo, yagaragaje rwose ko abantu bashobora gukomeza kubera Yehova indahemuka nubwo bahura n’ibigeragezo bikaze. Ikindi kandi, Yesu yagaragaje ko Satani yabeshye igihe yavugaga ko abantu bakorera Yehova babitewe n’impamvu zishingiye ku bwikunde (Yobu 1:9-11; 2:4). Nanone kandi, kuba Kristo yarumviye Se mu buryo butunganye byagaragaje ko yashyigikiraga uburenganzira Yehova afite bwo gutegeka, kandi ko uburyo bwa Yehova bwo gutegeka ari bwo bwiza kurusha ubundi. Nta gushidikanya ko Yehova yishimiye kubona Umwana we wicisha bugufi akomeza kumubera indahemuka mu buryo bwuzuye.—Soma mu Migani 27:11.
11. Igitambo cy’incungu cya Yesu Kristo cyatumye abantu bizera bagira ibihe byiringiro?
11 Kuba Yesu yarapfiriye ku giti cy’umubabaro byatumye abantu bakizwa icyaha n’urupfu (Mat 20:28). Binyuze ku gitambo cya Yesu, Yehova ashobora kutubabarira ibyaha ashingiye ku mategeko ye akiranuka, kandi agaha abantu uburyo bwo kuzabona ubuzima bw’iteka. Pawulo yaranditse ati “binyuze ku gikorwa kimwe cyo gukiranuka abantu b’ingeri zose babarwaho gukiranuka, bagahabwa ubuzima” (Rom 5:18). Urupfu rwa Yesu rwatumye Abakristo basutsweho umwuka bagira ibyiringiro by’ubuzima budapfa mu ijuru, naho abagize “izindi ntama” bagira ibyiringiro byo kuzahabwa ubuzima bw’iteka ku isi.—Yoh 10:16; Rom 8:16, 17.
“NOROHEJE MU MUTIMA”
12. Ni mu buhe buryo Yesu yagaragaje umuco wo kwitonda n’uwo kwicisha bugufi mu mibanire ye n’abantu badatunganye?
12 Yesu yatumiriye “abagoka n’abaremerewe” bose kumusanga. Yaravuze ati “mwikorere umugogo wanjye kandi munyigireho, kuko nitonda kandi noroheje mu mutima, namwe muzabona ihumure” (Mat 11:28, 29). Kuba Yesu yaricishaga bugufi kandi akitonda byatumye agaragariza abantu badatunganye ubugwaneza no kutarobanura ku butoni. Yashyiraga mu gaciro mu birebana n’ibyo yabaga yiteze ku bigishwa be. Yesu yarabashimiraga kandi akabatera inkunga. Ntiyatumaga bumva ko nta cyo bashoboye cyangwa ko nta gaciro bafite. Nta gushidikanya, Yesu ntiyajyaga abakankamira cyangwa ngo abakandamize. Ahubwo yijeje abigishwa be ko nibamusanga kandi bagakora ibihuje n’ibyo yabigishaga, bazabona ihumure kuko umugogo we utari uruhije kandi umutwaro we ukaba utari uremereye. Abantu b’ingeri zose bumvaga bamwisanzuyeho.—Mat 11:30.
13. Yesu yagaragarije ate impuhwe abantu batari bafite kirengera?
13 Mu mishyikirano Yesu yagiranaga n’abantu basanzwe bo muri Isirayeli, yabagiriraga impuhwe kubera ko batari bafite kirengera, kandi yitaga ku byo babaga bakeneye. Igihe yari ageze hafi y’i Yeriko, yahuye n’impumyi yasabirizaga yitwaga Barutimayo, iri kumwe na mugenzi wayo utaravuzwe izina. Zakomeje gusaba Yesu ngo azifashe, ariko abantu barazicyaha ngo ziceceke. Yesu yashoboraga kwirengagiza ibyo izo mpumyi zamusabaga. Ariko kandi, yasabye ko bazihamagara zikamusanga, maze azigirira impuhwe arazihumura. Koko rero, Yesu yiganye Se Yehova, agaragaza umuco wo kwicisha bugufi kandi agirira imbabazi abantu b’abanyabyaha bari boroheje.—Mat 20:29-34; Mar 10:46-52.
“UWICISHA BUGUFI AZASHYIRWA HEJURU”
14. Kuba Yesu yaricishaga bugufi byagize akahe kamaro?
14 Kuba Yesu Kristo yaricishaga bugufi byatumye abantu benshi bishima kandi bahabwa imigisha. Yehova yishimiye kubona Umwana we akunda cyane akora ibyo ashaka yicishije bugufi. Kuba Yesu yaritondaga kandi akiyoroshya mu mutima byatumye intumwa n’abigishwa babona ihumure. Urugero yabahaye, inyigisho ze no kuba yarabashimiraga byatumye bagira amajyambere mu buryo bw’umwuka. Abantu basanzwe bungukiwe no kuba Yesu yaricishaga bugufi, kubera ko yabafashije, akabigisha kandi akabatera inkunga. Mu by’ukuri, abantu bose bizera Yesu bazabona imigisha y’iteka babikesheje igitambo cy’incungu yatanze.
15. Kuba Yesu yaricishaga bugufi byamugiriye akahe kamaro?
15 Ese kuba Yesu yaricishaga bugufi byamugiriye akamaro? Yego rwose, kuko yabwiye abigishwa be ati “uwicisha bugufi azashyirwa hejuru” (Mat 23:12). Uko ni ko byamugendekeye. Pawulo yaravuze ati ‘Imana yakujije Yesu imushyira mu mwanya wo hejuru cyane, kandi imuha izina risumba andi mazina yose, kugira ngo amavi yose, ari ay’ibyo mu ijuru n’ay’ibyo mu isi n’ay’ibyo munsi y’ubutaka, apfukame mu izina rya Yesu, kandi indimi zose zimenyekanishe mu ruhame ko Yesu Kristo ari Umwami, kugira ngo Imana Data ihabwe ikuzo.’ Kubera ko igihe Yesu yari ku isi yakomeje kwicisha bugufi no kuba indahemuka, Yehova Imana yashyize uwo Mwana we hejuru, amuha ububasha bwo gutegeka ibyaremwe byose, ari ibyo mu ijuru n’ibyo ku isi.—Fili 2:9-11.
YESU ‘AZURIRA IFARASHI ARWANIRIRE UKURI NO KWICISHA BUGUFI’
16. Ni iki kigaragaza ko ibikorwa by’Umwana w’Imana bizakomeza kurangwa n’umuco wo kwicisha bugufi?
16 Umuco wo kwicisha bugufi ni wo uzakomeza kuranga ibikorwa by’Umwana w’Imana. Hari umwanditsi wa zaburi wahanuye ukuntu Yesu azarwanya abanzi b’Imana ari Umwami mu ijuru. Yagize ati “kenyera ubwiza bwawe buhebuje ukomeze uneshe; urira ifarashi urwanirire ukuri no kwicisha bugufi no gukiranuka” (Zab 45:4). Kuri Harimagedoni, Yesu Kristo azarwana kugira ngo arengere abantu bicisha bugufi, bakiranuka kandi bakunda ukuri. Hanyuma se bizagenda bite ku iherezo ry’Ubutegetsi bwe bw’Imyaka Igihumbi, igihe Umwami Mesiya azaba “amaze guhindura ubusa ubutegetsi bwose n’ubutware bwose n’ububasha bwose”? Ese azagaragaza umuco wo kwicisha bugufi? Yego rwose, kubera ko “azashyikiriza ubwami Imana ari na yo Se.”—Soma mu 1 Abakorinto 15:24-28.
17, 18. (a) Kuki ari iby’ingenzi ko abagaragu ba Yehova bigana urugero rwa Yesu rwo kwicisha bugufi? (b) Ni iki tuzasuzuma mu gice gikurikira?
17 Naho se twe byifashe bite? Ese tuzakurikiza urugero rw’uwatubereye icyitegererezo, tugaragaze umuco wo kwicisha bugufi? Bizatugendekera bite igihe Umwami Yesu Kristo azaza gusohoza urubanza kuri Harimagedoni? Azarokora gusa abantu bicisha bugufi kandi bakiranuka. Ni ngombwa rero ko twitoza kugaragaza umuco wo kwicisha bugufi niba dushaka kuzarokoka. Byongeye kandi, kimwe n’uko umuco wo kwicisha bugufi Yesu Kristo yagaragaje mu mibereho ye wamugiriye akamaro ukakagirira n’abandi, natwe nitwicisha bugufi bizagira akamaro mu buryo bwinshi.
18 Ni iki cyadufasha kwigana urugero rwa Yesu rwo kwicisha bugufi? Twakwihatira dute kuba abantu bicisha bugufi no mu mimerere igoye? Ibyo bibazo tuzabisuzuma mu gice gikurikira.


text:
IGICE CYA 16
Murwanye Satani n’amayeri ye
“Murwanye Satani, na we azabahunga.”—YAKOBO 4:7.
1, 2. Ni ba nde bashimishwa no kureba umubatizo?
NIBA umaze imyaka myinshi ukorera Yehova, ushobora kuba umaze kumva disikuru nyinshi z’umubatizo zitangwa mu makoraniro yacu. Icyakora, nubwo waba warumvise izo disikuru incuro nyinshi, buri gihe uko ubonye abantu baba bicaye mu myanya y’imbere bahagurutse, bakitegura kubatizwa, wumva bigukoze ku mutima. Muri uwo mwanya, habanza kumvikana amajwi asa n’ay’abantu bongorerana bafite ibyishimo, agakurikirwa n’amashyi y’urufaya. Amarira ashobora kukubunga mu maso igihe urimo witegereza irindi tsinda ry’abantu bemeye kujya ku ruhande rwa Yehova. Mbega ibyishimo tugira muri icyo gihe!
2 Mu gihe mu karere k’iwacu dushobora kubona umubatizo incuro nke mu mwaka, abamarayika bo babona abantu babatizwa incuro nyinshi cyane. Tekereza ukuntu mu ijuru hagomba kuba haba “ibyishimo byinshi” iyo babonye abantu babarirwa mu bihumbi ku isi hose biyongera ku gice kigaragara cy’umuryango wa Yehova buri cyumweru (Luka 15:7, 10). Nta gushidikanya, abamarayika bishimira cyane kubona uko kwiyongera.—Hagayi 2:7.
SATANI “AZERERA NK’INTARE ITONTOMA”
3. Kuki Satani azerera “nk’intare itontoma,” kandi se aba ashaka kugera ku ki?
3 Icyakora, hari ibindi biremwa by’umwuka bitandukanye cyane n’abamarayika beza, kuko byo bireba abo bantu babatizwa bifite umujinya. Satani n’abadayimoni be bahekenya amenyo iyo babonye abantu babarirwa mu bihumbi batera umugongo iyi si yononekaye. Kandi reka barakare ni mu gihe. Satani yihandagaje avuga ko nta muntu n’umwe ukorera Yehova abitewe n’urukundo ruzira uburyarya amukunda, kandi ko nta n’umwe wakomeza kuba indahemuka aramutse ahuye n’ibigeragezo bikomeye. (Soma muri Yobu 2:4, 5.) Uko hagize umuntu ufata umwanzuro wo kwiyegurira Yehova, biba bigaragaje ko Satani ari umubeshyi. Ni nk’aho Satani akubitwa inshyi ibihumbi n’ibihumbi buri cyumweru. Ntibitangaje kuba “azerera nk’intare itontoma, ashaka kugira uwo aconshomera” (1 Petero 5:8). Iyo ‘ntare’ iba ishaka kuduconshomera mu buryo bw’umwuka, ikangiza imishyikirano dufitanye n’Imana cyangwa ikayihagarika burundu.—Zaburi 7:1, 2; 2 Timoteyo 3:12.
Iyo umuntu afashe umwanzuro wo kwiyegurira Yehova kandi akabatizwa, aba agaragaje ko Satani ari umubeshyi
4, 5. (a) Ni ubuhe buryo bubiri bw’ingenzi Yehova yakumiriyemo Satani? (b) Ni iki Umukristo w’ukuri ashobora kwizera adashidikanya?
4 Nubwo duhanganye n’umwanzi w’umugome nk’uwo, nta mpamvu n’imwe dufite yo guhahamuka. Kubera iki? Kubera ko Yehova yakumiriye iyo ‘ntare itontoma’ mu byo ishobora gukora, nibura mu buryo bubiri bw’ingenzi. Ubwo buryo ni ubuhe? Mbere na mbere, Yehova yahanuye ko “imbaga y’abantu benshi” igizwe n’Abakristo b’ukuri izarokoka ‘umubabaro ukomeye’ wegereje (Ibyahishuwe 7:9, 14). Ibyo Imana yahanuye birasohora nta kabuza. Bityo rero, na Satani ubwe agomba kuba azi ko adashobora na rimwe gushuka abagize ubwoko bw’Imana bose uko bakabaye.
5 Uburyo bwa kabiri Satani yakumiriwemo, bugaragara mu magambo y’ukuri yavuzwe n’umwe mu bagaragu b’Imana ba kera b’indahemuka. Umuhanuzi Azariya yabwiye Umwami Asa ati “Yehova azabana namwe igihe cyose muzaba muri kumwe na we.” (2 Ibyo ku Ngoma 15:2; soma mu 1 Abakorinto 10:13.) Hari ingero nyinshi zigaragaza ko mu gihe cya kera, Satani yananiwe guconshomera abagaragu b’Imana bakomeje kugirana na yo imishyikirano myiza (Abaheburayo 11:4-40). Muri iki gihe, Umukristo ukomeza kugirana imishyikirano myiza n’Imana ashobora kurwanya Satani kandi akamutsinda. N’ubundi kandi, Ijambo ry’Imana riratwizeza riti “murwanye Satani, na we azabahunga.”—Yakobo 4:7.
‘DUKIRANA N’IMYUKA MIBI’
6. Ni mu buhe buryo Satani arwanya Abakristo buri wese ku giti cye?
6 Satani ntashobora gutsinda intambara yo mu buryo bw’umwuka turwana na we, ariko tutabaye maso ashobora gukomeretsa bamwe muri twe. Satani azi ko aramutse acogoje imishyikirano dufitanye na Yehova, ashobora kuduconshomera. Satani akora iki ngo agerageze kubigeraho? Atugabaho ibitero bikaze, akarwana na buri muntu ku giti cye kandi agakoresha amayeri. Reka dusuzume amayeri y’ingenzi Satani akunze gukoresha.
7. Kuki Satani yakajije umurego mu bitero agaba ku bwoko bwa Yehova?
7 Atugabaho ibitero bikaze. Intumwa Yohana yaravuze ati “isi yose iri mu maboko y’umubi” (1 Yohana 5:19). Ayo magambo akubiyemo umuburo ureba Abakristo b’ukuri bose. Kubera ko Satani yamaze guconshomera abantu bose bo mu isi batubaha Imana, ubu yongereye ibitero kandi yibasira abantu bagikomeje kumucika, abo bakaba ari abagize ubwoko bwa Yehova (Mika 4:1; Yohana 15:19; Ibyahishuwe 12:12, 17). Afite umujinya mwinshi kuko azi ko ashigaje igihe gito. Ni yo mpamvu yakajije umurego. Muri iki gihe, duhanganye n’ibitero bikaze bya nyuma atugabaho agamije guhagarika burundu imishyikirano dufitanye n’Imana.
8. Intumwa Pawulo yashakaga kuvuga iki igihe yavugaga ko ‘dukirana’ n’imyuka mibi?
8 Akirana na buri muntu ku giti cye. Intumwa Pawulo yaburiye Abakristo ababwira ko ‘dukirana n’imyuka mibi y’ahantu ho mu ijuru’ (Abefeso 6:12). Kuki Pawulo yakoresheje ijambo ‘gukirana’? Ni ukubera ko iryo jambo ryumvikanisha igitekerezo cy’abantu babiri barwana bagundagurana cyangwa begeranye cyane. Bityo, Pawulo yakoresheje iryo jambo ashaka kugaragaza ko buri wese muri twe arwana n’imyuka mibi. Twaba turi mu gihugu abantu bakunze kwemera imbaraga z’imyuka mibi cyangwa batazemera, ntitwagombye na rimwe kwibagirwa ko igihe twiyeguriraga Yehova, twahise dutangira gukirana n’imyuka mibi. Iyo ntambara itangira nibura umuntu amaze kwiyegurira Yehova akaba Umukristo. Ntibitangaje rero kuba Pawulo yarabonye ari ngombwa kuburira Abakristo bo muri Efeso incuro eshatu zose, ababwira ati ‘mushikame’!—Abefeso 6:11, 13, 14.
9. (a) Kuki Satani n’abadayimoni be bakoresha “amayeri” atandukanye? (b) Kuki Satani agerageza kuyobya imitekerereze yacu, kandi se twamurwanya dute? (Reba agasanduku gafite umutwe uvuga ngo “ Irinde amayeri ya Satani.”) (c) Ni ayahe mayeri ya Satani tugiye gusuzuma?
9 Akoresha amayeri. Pawulo yateye Abakristo inkunga yo kurwanya “amayeri” ya Satani bashikamye (Abefeso 6:11). Zirikana ko Pawulo yakoresheje ijambo riri mu bwinshi. Imyuka mibi ikoresha amayeri menshi, kandi ni mu gihe. Bamwe mu Bakristo bagiye bashikama mu bigeragezo runaka, ariko nyuma y’igihe bahura n’ikigeragezo cy’ubundi bwoko kikabatsinda. Kubera iyo mpamvu, Satani n’abadayimoni bitegereza uko buri wese muri twe yitwara kugira ngo bamenye aho afite intege nke. Iyo bamaze kubona aho dushobora kuba dufite intege nke mu buryo bw’umwuka, bazuririraho. Igishimishije ni uko dushobora gutahura amenshi mu mayeri ya Satani, kubera ko yasobanuwe muri Bibiliya (2 Abakorinto 2:11). Mu bice bibanza by’iki gitabo, twasuzumye amwe muri ayo mayeri, urugero nk’umutego wo gukunda ubutunzi, uwo kwifatanya n’incuti mbi n’uw’ubwiyandarike. Reka noneho dusuzume andi mayeri Satani akoresha, ayo mayeri akaba ari ubupfumu.
KUJYA MU BUPFUMU NI IGIKORWA CY’UBUGAMBANYI
10. (a) Ubupfumu ni iki? (b) Yehova abona ate ubupfumu, kandi se wowe ububona ute?
10 Iyo umuntu agiye mu bupfumu cyangwa agakorana n’abadayimoni, aba agiranye imishyikirano itaziguye n’imyuka mibi. Kuraguza cyangwa kuragura, kuroga, guterereza abandi abadayimoni no gushikisha, ni bimwe mu bikorwa by’ubupfumu. Nk’uko tubizi, Yehova abona ko ubupfumu ari “ikizira” mu maso ye (Gutegeka kwa Kabiri 18:10-12; Ibyahishuwe 21:8). Kubera ko natwe tugomba ‘kwanga ikibi urunuka,’ ntitwatinyuka gushyikirana n’imyuka mibi (Abaroma 12:9). Mbega igikorwa kibi cy’ubugambanyi twaba dukoreye Data wo mu ijuru, Yehova!
11. Kuki Satani yaba atsinze mu buryo buhambaye aramutse adushutse tukajya mu bupfumu? Tanga urugero.
11 Ariko kandi, kubera ko gukinisha ubupfumu ubwabyo ari igikorwa kibi cyane cy’ubugambanyi twaba dukoreye Yehova, Satani arahatana kugira ngo arebe ko hari bamwe muri twe yabushoramo. Igihe cyose ashoboye gushuka Umukristo akamujyana mu bupfumu, aba atsinze igitego gikomeye. Kubera iki? Tekereza kuri uru rugero: umusirikare aramutse yemeye gushukwa agatoroka ingabo ze, akagambanira umutwe w’ingabo yari arimo maze akajya mu ngabo z’abanzi, umugaba w’izo ngabo z’abanzi yakwishima cyane. Ashobora ndetse no kwerekana ku mugaragaro uwo mugambanyi, kugira ngo akoze isoni umugaba w’ingabo yatwaye uwo musirikare. Mu buryo nk’ubwo, Umukristo aramutse agiye mu bupfumu, yaba ateye Yehova umugongo abizi kandi abishaka, akemera kuyoborwa na Satani. Tekereza ukuntu Satani yakwishimira kwerekana ko uwo mugambanyi ari umunyago atahukanye ku rugamba! Ese hari n’umwe muri twe wakwifuza gufasha Satani gutsinda atyo? Nta n’umwe rwose! Ntituri abagambanyi.
ABAZA IBIBAZO BITERA GUSHIDIKANYA
12. Ni ayahe mayeri Satani akoresha kugira ngo atume duhindura uko twabonaga ubupfumu?
12 Igihe cyose tuzakomeza kwanga ubupfumu urunuka, Satani ntazashobora kubwifashisha ngo adushuke. Ni yo mpamvu yabonye ko icyaba cyiza ari ugutuma duhindura imitekerereze. Abikora ate? Ashaka uburyo bwo gutera Abakristo gushidikanya, ku buryo bamwe batekereza “ko icyiza ari kibi, n’ikibi bakavuga ko ari cyiza” (Yesaya 5:20). Kugira ngo abigereho, akunze gukoresha amayeri yakoresheje kuva kera cyane: abaza ibibazo bitera gushidikanya.
13. Satani yakoresheje ate amayeri yo kubaza ibibazo bitera gushidikanya?
13 Reba uko Satani yakoresheje ayo mayeri mu gihe cya kera. Muri Edeni yabajije Eva ati “ni ukuri koko Imana yavuze ko mutagomba kurya ku giti cyose cyo muri ubu busitani?” Mu gihe cya Yobu, igihe Satani yari kumwe n’abandi bamarayika mu ijuru, yarabajije ati “ese ugira ngo Yobu atinyira Imana ubusa?” Igihe Yesu yari atangiye umurimo we hano ku isi, Satani yaramubwiye ati “niba uri umwana w’Imana, bwira aya mabuye ahinduke imigati.” Tekereza nawe: igihe Satani yashukaga Yesu, yari atinyutse gupfobya amagambo Yehova ubwe yari yarivugiye mu byumweru bitandatu mbere yaho, ati “uyu ni Umwana wanjye nkunda, nkamwishimira.”—Intangiriro 3:1; Yobu 1:9; Matayo 3:17; 4:3.
14. (a) Ni mu buhe buryo Satani akoresha amayeri agatera abantu gushidikanya ku birebana n’ubupfumu? (b) Ubu tugiye gusuzuma iki?
14 Muri iki gihe, Satani akoresha ayo mayeri ashaka ko abantu bashidikanya ku birebana n’ububi bw’ubupfumu. Ikibabaje ni uko yashoboye gutuma bamwe mu Bakristo bashidikanya. Batangiye kwibaza niba mu by’ukuri ibikorwa bimwe na bimwe by’ubupfumu ari bibi (2 Abakorinto 11:3). Twafasha dute abantu nk’abo kugira ngo bakosore imitekerereze yabo? Twakora iki kugira ngo amayeri ya Satani atatuyobya? Kugira ngo tubone ibisubizo by’ibyo bibazo, nimucyo dusuzume ibintu bibiri by’ingenzi mu buzima bwacu Satani yagiye ashyiramo imitego iganisha ku bupfumu. Ibyo ni imyidagaduro no kwivuza.
YURIRIRA KU BYO TWIFUZA NO KU BYO DUKENERA
15. (a) Abantu benshi bo mu bihugu byo mu Burayi na Amerika babona bate ubupfumu? (b) Ni mu buhe buryo uko isi ibona ubupfumu byagize ingaruka ku Bakristo bamwe na bamwe?
15 Cyane cyane mu bihugu byo mu Burayi na Amerika, usanga abantu bagenda barushaho kubona ko gushyikirana n’abadayimoni, gukora iby’ubumaji ndetse n’ibindi bikorwa by’ubupfumu ari ibintu bisanzwe. Amafilimi, ibitabo, ibiganiro byo kuri televiziyo ndetse n’imikino yo kuri orudinateri, bigenda birushaho kwerekana ko ibikorwa by’ubupfumu ari ibintu bisekeje, bigaragaza ubuhanga kandi bitagize icyo bitwaye. Amwe mu mafilimi n’ibitabo birimo inkuru zibanda ku bupfumu byakunzwe n’abantu benshi cyane, ku buryo ababikunda bagiye bibumbira mu mashyirahamwe. Biragaragara ko abadayimoni bageze ku ntego yabo yo kumvisha abantu ko ubupfumu nta cyo butwaye. Ese uwo mwuka wo gukerensa ubupfumu waba warageze no ku Bakristo? Uwo mwuka wangije imitekerereze ya bamwe. Mu buhe buryo? Dufashe urugero rufatika, hari Umukristo wari umaze kureba filimi yibandaga ku bupfumu wavuze ati “yego iyo filimi nayirebye, ariko sinigeze nkora ibikorwa by’ubupfumu.” Kuki imitekerereze nk’iyo ishobora guteza umuntu akaga?
16. Kuki guhitamo imyidagaduro yibanda ku bupfumu bishobora guteza akaga?
16 Nubwo hari itandukaniro hagati yo kureba amashusho agaragaza ubupfumu no gukora ibikorwa by’ubupfumu, ibyo rwose ntibishaka kuvuga ko kureba ayo mashusho nta cyo bitwaye. Kubera iki? Zirikana ibi bikurikira: Ijambo ry’Imana rigaragaza ko Satani n’abadayimoni be badafite ubushobozi bwo kumenya ibyo dutekereza. * Bityo, nk’uko twigeze kubivuga, kugira ngo imyuka mibi imenye icyo dutekereza kandi imenye n’aho twaba dufite intege nke mu buryo bw’umwuka, yitegereza cyane ibyo dukora, hakubiyemo n’imyidagaduro duhitamo. Iyo imyitwarire y’Umukristo igaragaje ko akunda amafilimi n’ibitabo byibanda ku bikorwa by’ubumaji, gushikisha, ibivuga inkuru z’abantu bafashwe n’abadayimoni n’ibindi bifitanye isano na bo, uwo Mukristo aba yereka abadayimoni aho afite intege nke. Iyo abadayimoni babibonye, bashobora kongera ibitero bagaba kuri uwo Mukristo kugira ngo bafatire ku ntege nke yagaragaje, bagashirwa bamutsinze. Kandi koko, hari abantu batangiye gushishikazwa n’ubupfumu bitewe n’imyidagaduro yibandaga ku bupfumu, nyuma baza kwishora mu bikorwa by’ubupfumu.—Soma mu Bagalatiya 6:7.
17. Ni ayahe mayeri Satani ashobora gukoresha kugira ngo ashuke abantu barwaye?
17 Uretse kuba Satani agerageza kudufatira ku cyifuzo tugira cyo kwidagadura, nanone agerageza kudushuka ahereye ku kindi kintu dukenera ari cyo kwivuza. Abigenza ate? Umukristo ukunda kurwaragurika kandi akaba nta ko atagize ngo yivuze, ashobora kwiheba (Mariko 5:25, 26). Ibyo bishobora guha Satani n’abadayimoni urwaho rwo kumushuka. Abadayimoni bashobora gushuka umuntu urembye akiheba cyane ku buryo yivuza mu buryo bufitanye isano n’ “ubumaji’ cyangwa ubupfumu (Yesaya 1:13). Ayo mayeri abadayimoni bakoresha aramutse ageze ku ntego, bishobora kwangiza imishyikirano uwo muntu urwaye yari afitanye n’Imana. Mu buhe buryo?
18. Ni ubuhe buryo bwo gusuzuma cyangwa kuvura Umukristo agomba kwanga, kandi kuki?
18 Yehova yaburiye Abisirayeli bakoreshaga “ubumaji” ati “iyo muntegeye ibiganza mbima amaso. Nubwo muvuga amasengesho menshi sinyumva” (Yesaya 1: 15). Birumvikana ko tugomba kwirinda ikintu cyose gishobora gutuma Yehova atumva amasengesho yacu kandi kigatuma atadushyigikira, cyane cyane mu gihe cy’uburwayi (Zaburi 41:3). Ku bw’ibyo, niba hari ibintu bigaragaza ko uburyo runaka bwo gusuzuma cyangwa kuvura indwara bushobora kuba burimo ubupfumu, Umukristo w’ukuri akwiriye kubwamaganira kure * (Matayo 6:13). Nabigenza atyo, azaba yizeye adashidikanya ko Yehova azakomeza kumushyigikira. —Reba agasanduku gafite umutwe uvuga ngo “ Ese koko ni ubupfumu?”
MU GIHE ABANTU BAKUNZE KUVUGA INKURU Z’ABADAYIMONI
19. (a) Satani yashutse abantu benshi atuma batekereza iki ku bushobozi afite? (b) Ni izihe nkuru Abakristo b’ukuri bakwiriye kwirinda gukwirakwiza?
19 Nubwo abantu benshi bo mu bihugu byo mu Burayi na Amerika bapfobya imbaraga za Satani, mu bindi bice by’isi ho usanga bazikabiriza cyane. Muri ibyo bice, Satani yayobeje abantu benshi abumvisha ko afite imbaraga nyinshi cyane kurusha izo afite mu by’ukuri. Hari abantu usanga mu byo bakora byose batinya imyuka mibi. Hari inkuru nyinshi cyane zivuga ibikorwa bihambaye abadayimoni bakora. Abavuga inkuru nk’izo bakunze kuzivuga bahimbawe cyane, bigatuma abantu bazitangarira kandi bakazishishikarira. Ese natwe twagombye kugira uruhare mu gukwirakwiza inkuru nk’izo? Oya, hari impamvu ebyiri zituma abagaragu b’Imana y’ukuri babyirinda.
20. Ni mu buhe buryo umuntu ashobora gukwirakwiza poropagande ya Satani atabizi?
20 Mbere na mbere, umuntu ukwirakwiza inkuru zivuga ibigwi abadayimoni, aba atiza Satani umurindi. Mu buhe buryo? Ijambo ry’Imana ryemeza ko Satani ashobora gukora imirimo ikomeye, ariko nanone rituburira ritubwira ko akoresha ‘ibimenyetso by’ibinyoma’ n’ “uburiganya” (2 Abatesalonike 2:9, 10). Kubera ko Satani ari Umushukanyi uruta abandi bose, azi uko yagoreka ibitekerezo by’abantu bashishikazwa n’ubupfumu kandi akabemeza ibinyoma. Abantu nk’abo bashobora kuba bemera badashidikanya ko babonye ibintu runaka kandi ko babyumvise, maze bakaba bavuga ibyo bintu nk’aho byabayeho koko. Nyuma y’igihe, abantu bakomeza gusubira muri izo nkuru bagenda bongeramo umunyu. Umukristo aramutse akwirakwije inkuru nk’izo, mu by’ukuri yaba arimo akora ibyo Satani, “se w’ibinyoma,” ashaka. Yaba akwirakwiza poropagande ya Satani.—Yohana 8:44; 2 Timoteyo 2:16.
21. Turifuza ko ibiganiro byacu byazajya byibanda ku ki?
21 Icya kabiri, ni uko naho Umukristo yaba koko yarigeze gukorana n’imyuka mibi, yagombye kwirinda guhora abwira bagenzi be bahuje ukwizera inkuru zivuga ibyo bintu. Kubera iki? Duterwa inkunga igira iti ‘dutumbire Yesu, ari we Mukozi Mukuru wo kwizera kwacu, akaba ari na We ugutunganya’ (Abaheburayo 12:2). Uwo tugomba gutumbira ni Kristo, si Satani. Birashishikaje kubona ko igihe Yesu yari hano ku isi, atigeze abwira abigishwa be inkuru zivuga iby’imyuka mibi, nubwo yashoboraga kuvuga byinshi ku byo Satani ashobora gukora cyangwa ibyo atashobora. Ahubwo Yesu yibanze ku butumwa bw’Ubwami. Ku bw’ibyo, nimucyo natwe twigane Yesu n’intumwa ze, mu biganiro byacu twibande ku ‘bitangaza by’Imana.’—Ibyakozwe 2:11; Luka 8:1; Abaroma 1:11, 12.
22. Twakora iki kugira ngo dukomeze gutuma ‘mu ijuru haba ibyishimo byinshi’?
22 Koko rero, Satani akoresha amayeri atandukanye, akubiyemo n’ubupfumu, kugira ngo ahagarike imishyikirano dufitanye na Yehova. Icyakora, nitwanga urunuka ikibi tukizirika ku cyiza, ntituzaha Satani urwaho rwo kutuvana ku cyemezo twafashe cyo kwamaganira kure ubupfumu ubwo ari bwo bwose. (Soma mu Befeso 4:27.) Tekereza ukuntu “mu ijuru hazaba ibyishimo byinshi” nidukomeza ‘kurwanya amayeri ya Satani dushikamye,’ kugeza igihe Satani azaba atakiriho!—Luka 15:7; Abefeso 6:11.
^ par. 16 Amazina ahabwa Satani agaragaza ibyo akora (Urwanya, Ubeshyera, Umuriganya, Umushukanyi, Umubeshyi) ntiyatuma tuvuga ko afite ubushobozi bwo kumenya ibiri mu mitima yacu no mu bwenge bwacu. Ibinyuranye n’ibyo ariko, Yehova avugwaho kuba ari we “ugenzura imitima,” na Yesu akavugwaho kuba ari we “ugenzura impyiko n’imitima.”—Imigani 17:3; Ibyahishuwe 2:23.
^ par. 18 Uramutse ushaka ibindi bisobanuro, wareba ingingo iri mu Munara w’Umurinzi wo ku itariki ya 15 Ukuboza 1994, ku ipaji ya 19-22 (mu gifaransa), ivuga ibirebana no guhitamo uburyo bwo kwivuza. Hari n’indi ngingo igaragaza icyo Bibiliya ivuga ku birebana n’amahitamo ugira mu gihe wivuza, iri muri Nimukanguke! yo ku itariki ya 8 Mutarama 2001 (mu gifaransa).


text:
IMIBEREHO IKWIRIYE ABAKRISTO
Koroshya ubuzima bidufasha gusingiza Imana
Muri iki gihe hari ibintu byinshi dushobora gukora, koroshya ubuzima bikatugora. Dushobora gukoresha igihe kirekire n’imbaraga nyinshi tugura ibintu, dusana ibyo dufite cyangwa twita ku mitungo yacu. Yesu yabagaho mu buzima bworoheje; yirindaga ko ubutunzi bumubuza gukora umurimo we wo kubwiriza.—Mt 8:20.
Wakoroshya ubuzima ute kugira ngo urusheho gukora byinshi mu murimo wo kubwiriza? Ese mushobora kugira ibyo muhindura, maze umwe mu muryango wanyu akaba umupayiniya? Ese nubwo ubu waba uri mu murimo w’igihe cyose, gushaka ubutunzi byaba byaratumye ubuzima burushaho kugukomerera? Koroshya ubuzima bituma twishimira umurimo wa Yehova kandi tukumva tunyuzwe.—1 Tim 6:7-9.
Andika ibyo wakora kugira ngo woroshye ubuzima:


text:
Ku munsi w’ejo ku itariki ya 10 Werurwe 2016, Ubwo Kaminuza ya Kigali (UoK) yatangaga impamyabumenyi ku bayirangijemo byabaye ibyishimo kuri bamwe naho ku bandi bazibuze ku munota wa nyuma bari baje biteguye kuzitahana biba amarira.
Abanyeshuri bahuye ni iki kibazo ngo babarirwa mu 100 nk’uko umwe muri bo yabibwiye abanyamakuru kuko n’ubuyobozi ntibwagaragaje umubare w’abafite icyo kibazo.
Ku munsi w’ejo ku itariki ya 10 Werurwe 2016, Ubwo Kaminuza ya Kigali (UoK) yatangaga impamyabumenyi ku bayirangijemo byabaye ibyishimo kuri bamwe naho ku bandi bazibuze ku munota wa nyuma bari baje biteguye kuzitahana biba amarira.
Ubwo buyobozi bukavuga ko kuba batazibonye ari uko batujuje bimwe mu byangombwa bisabwa.
- Bamwe mu banyeshuri bimwe impamyabushobozi zabo aha bakikije umwe mu bayobozi b’iyi kaminuza bamubaza icyo bazize
Umwe mu barangije utifuje ko amazina ye atangazwa, wari wambaye ikanzu yabugenewe yiteguye kwishimira impamyabumenyi agiye guhabwa, avuga ko bamubwiye ko impamyabushobozi ye yo mashuri yisumbuye yabuze.
Agira ati “Barambwira ngo sinatanze impamyabumenyi yanjye y’ayisumbuye kandi mfite aho bansinyiye ko bayakiriye! Ubu ni uburangare bukabije bwa kaminuza. Kuki nibura batabitubwiye mbere ngo ntitwirirwe tuza, ndababaye cyane.”
Mugenzi we ati “Jye ko nta kibazo mfitanye n’ikigo, amafaranga yabo narayishyuye yose, sinumva ukuntu mbura impamyabushobozi yanjye ku munota wanyuma.”
Umubyeyi wari waherekeje umwana we ati “Kubona umwana yiga imyaka itatu yose n’imvune azi ko azabona impamyabumenyi nk’abandi none akaba ntacyo atahanye, ni agahinda gusa.”
Avugana n’abanyamakuru, Umunyamabanga wa Leta muri Minisiteri y’uburei, ushinzwe amashuri abanza n’ayisumbuye, Munyankazi Isaac, yavuze ko umunyeshuri wize akarangiza nta cyatuma atabona impamyabumenyi ye.
Ati “Uruhare rwacu nka Minisiteri y’Uburezi ni ugufasha za Kaminuza kwigisha abana bakarangiza neza.
Aba rero bahuye n’ibi bibazo ni kaminuza igomba kubikemura kuko umwana wize akarangiza agomba kubona impamyabumenyi.”
Mu gihe ababarirwa muri 544 bari bari ku rutonde rw’abahabwa impamyabumenyi, bazihawe bakazishimira, abandi bo bari mu gahinda gakomeye kubera byinshi batakaje bitegura uyu munsi.
Iyi kaminuza bikaba ari ku nshuro ya kabiri yari itanze impamyabushozi iyi ikaba ariyo nshuro ya mbere habaye ikibazo nk’iki.
Nkindi Alpha
Ibitekerezo
twamaganye abagifite ingengabitecyerezo kuko barasigaye p!abandi bari mubyabateza Imbere ndetse nigihugu bo bari muri biriya?_turabamaganye Kanda hano umusubize
Haaaaaaa noneho murandangije kbsa!!!! Biriyase byaje bite buriya! Ntibyumvikana uretseko nabobazibonye ntabyo benda kuzimaza ari cash zabo bahaye kaminuza nkatwe twese nahubundi...................... Kanda hano umusubize
bihangane abo bana kuko birababaje pe Kanda hano umusubize
uok komeza imihigo abahiga twese turagushyigikiye mugutanga uburezi bufite ireme urabahiga Kanda hano umusubize
Mbegibyago!!!Ababana se haricyo bapfana na Kayumba Nyamwasa cyangwa Rujugiro?Baba Araba Hutu se nibabatali muraba baraziliki? Kanda hano umusubize
nkawe wandika utanga ikitekerezo ,ubwo uragana he.kayumba&Rujugiro,na Bahutu.ibyo bihuriye he?ufite ikibazo ,nimyumviro nkene Kanda hano umusubize
arko sha iyo ngenga bitekerezo ko numva ari hereditere muri wowe hari ubwo bakubwiye ko kuiga muri uok hagombera aho umuntu aturuka? ayo magambo apfuye uzajye uyagumisha iwanyu murugo hato utazagira nundi uyakongeza dore ko wagirango uri umuhungu wa bagosora Kanda hano umusubize
ndabona ikibanza Nshuti manasseh yisabiye ibukuru birangiye akibonye.ahasigaye natange ubumenyi bufite ireme kuko ashyize imbere business bazamugaya ibukuru Kanda hano umusubize
ndabona ikibanza Nshuti manasseh yisabiye ibukuru birangiye akibonye.ahasigaye natange ubumenyi bufite ireme kuko ashyize imbere business bazamugaya ibukuru Kanda hano umusubize
arko nkawe uba uvuga ayo magambo yivangura yakumaze wumva bizakugeza kuki wari wajya kuigayo bakakuirukana ngo ni mukibanza cya manasseh mwagiye mugabanya akariro gacye na feri mumivugire yanyu koko? Kanda hano umusubize
Ibi biba byabaye bigaragaza disorganization cg uburangare bw'abakozi biyo kaminuza bivugango nibakurikiranwe kd basabe imbabazi abahemukiwe, abantu ntibakirirwe bakina n'akazi. Kanda hano umusubize
Ibi biba byabaye bigaragaza disorganization cg uburangare bw'abakozi biyo kaminuza bivugango nibakurikiranwe kd basabe imbabazi abahemukiwe, abantu ntibakirirwe bakina n'akazi. Kanda hano umusubize
none aba nibo navuga ko uzatangiza wese muri iyi kaminuza azahita abona akazi? Kanda hano umusubize
Batesheje abantu umwanya n'agaciro PE! Bigaye .. Kanda hano umusubize
Batesheje abantu umwanya n'agaciro PE! Bigaye .. Kanda hano umusubize
Ntabwo byoroshye kbsa. Kuki se ubu buyobozi bwa kaminuza butabamenyesheje ikibazo hakiri Kate. Batesheje abantu umwanya n'agaciro PE! Bigaye .. Kanda hano umusubize
Nukuri Bira Baje%%uzi Ukuntu Kwiga Bivuna,barebe Uko Bazibarebera Rwose, Kanda hano umusubize
Batesheje abantu agaciro n'umwanya PE! Bigaye kandi barebe uko bahoza aho bahohotewe .. Kanda hano umusubize
Uzasanga yararenganijwe kaminuza yamuha icyiru cyo kumwishurira MBA Kanda hano umusubize
Uzasanga yararenganijwe kaminuza yamuha icyiru cyo kumwishurira MBA Kanda hano umusubize


text:
Imiryango myinshi ndetse igitsina gore bakomeje kuzira kuba batazana amavangingo, ese abatazana amavangingo ni indwara .
Imiryango myinshi ndetse igitsina gore bakomeje kuzira kuba batazana amavangingo, ese abatazana amavangingo ni indwara .
Ese buri mugore cyangwa umukobwa wese yaremewe kuzana amavangingo utanyara se yabigenza ate ngo agire ayo mava ngingo ? iyi nkuru iragufasha kumenya icyo wakora igihe ufite ibi bibazo. Bimaze kugaragara ko muri iki gihe umugore utazana amazi mu gihe cy’ imibonano mpuzabitsina usanga igitsina gore gikunda guhura n’ibibazo , ibi bigatuma watekereza uti, ese abatanyara ni indwara ?
Ese buri mugore cyangwa umukobwa wese yaremewe kunyara? Utanyara se aba yabigenza ate,ibi byose bikaba ari ibibazo abakunzi b’imirasire.com bagenda bibaza.
Bimaze kugaragara ko muri iki gihe umugore utazana amazi mu gihe cyo gutera akabariro usanga ari ikibazo kandi nabo bikabatera ipfunwe usanga abakobwa benshi cyangwa abagore batagira amavangingo badafatwa neza.
Kutarebana neza mu rungo ndetse bakitana ba mwana bashinjanya kutamenya gutera akabariro k’umugabo. K’umugore umugabo akamwita igihama, ibi byose tuvuze bituma mu bashakanye cyangwa se abandi bafitanye ubushuti kubinjyanye n’imibonano mpuzabitsina, batangira gushwana , ndetse bagatangira no gucana inyuma. Ibi kandi nabyo bikunze gutera ibibazo bikomeye kurusha kwihangana, ugashaka umuti w’ikibazo kuko gishobora gucyemuka.
Ubundi bunjyanama buhabwa abagore batanyara , bagomba kwirinda ibintu bibatera guhangayika kubababaza igihe kirekire ndetse bagafata rimwe na rimwe kugasembuye kuko ari kimwe mu bishobora kugufasha imvubura zikora ariya mazi mu gihe cy’ imibonano mpuzabitsina ariko ntibivuze ko abatagafata ho ko batanyazwa.
Abenshi usanga batita kuri Rugongo kandi ari ingenzi mu gushimisha umugore , akenshi abagabo birabagora ntibanabyiteho kuko ariho hirunze imyakura ijyanye n’ igitsina. Gusa ibyo ntibihagije ugomba kureba n’ uburyo umugore aryamyemo kandi akaba yabishatse cyane, ikindi cya ngombwa ni urukundo no kuba umugore cyangwa umukobwa akwishimiye cyane.
Ni ukuvuga ko muri make hari abagore batanyara kuko barwaye, hari n’ abagore batanyara kuko muri bo ntayo bagira hari n’ ababa batinya ariko nyuma umugabo akamutinyura bigakunda. Ni byiza rero ko abashakanye cyangwa abakora imibonano mpuzabitsina baganira ku gikorwa bagiye gukora ndetse bakanita cyane kuri rugongo igihe umugabo ari kunyaza umugore we kuko ni kimwe mu bituma umugore aryoherwa maze akarekura amazi ibi ntibishobora kubaho igihe umugore atishimye cyane.
Uko abagore bose batanyara kimwe, ingano y’amavangingo ntiba ingana dore ko n’ imibiri yabo idateye kimwe, ariko umugore wese wakoranye n’ umugabo imibonano mpuzabitsina bikarangira amugejeje kuri iyo ntego yo kubona amazi bimutera guhora amushaka igihe cyose dore ko hari n’ abagutangariza ko amaranye igihe kirekire n’ umugabo we ariko nta munsi n’ umwe aramugeza kuri ibi byishimo kandi mu by’ukuri yifitemo aya mazi.
Ibi bikaba ikibazo mu gihe aciye inyuma gato umugabo we akabona uyamunyaza dore ko ahita ahurwa umugabo we ahubwo akayoboka uwo wamunyaje, bikaba n’ intandaro yo gusenyuka ku rugo, benshi bagahora bibaza ukuntu urugo rusenyuka kandi ntacyo rubuze ariko ari iki kibazo cyo mu buriri cyabiteye. Kutarebana neza m’urugo ndetse bakitana ba mwana bashinjanya kutamenya gutera akabariro k’umugabo. K’umugore umugabo, akamwita igihama, ibibyose tuvuze bituma
Mu bashakanye cyangwa se abandi bafite ubushuti kubinjyanye ni mibonano mpuzabitsina.
Batangira gushwana , ndetse bagatangira no gucana inyuma. Ibikandi nabyo bikunze gutera ibibazo bikomeye kurusha kwihangana ugashaka umuti w’ikibazo kuko gishobora gucyemuka,uramutse ukurikije inama zitangwa n’abafite ubuhamya Biramutse byanze aho kugirango musenye urugo rwanyu mwagana na mavuriro kuko hari Abaganga babizobereye kandi bakunze kubona ababagana.
Imirasire.com
Ibitekerezo
Mubyukuri Ndumva Abagore Batagira Amazi Twabihanganira Tukabana Nkuko Tubana Nababana N,ubumuga Kuk Sibo Biremwe Kanda hano umusubize
njyewe rwose. dumutipe ariko sindarya umwana kbs uwumva ariseriye yambwira nkamweza ariko mwiza kuko nanjye sindimubi bebe Kanda hano umusubize
UMUGORE IYO WAMU HENESHEJE ARANYA RA musubize Kanda hano umusubize
Shaka umukunzi Kanda hano umusubize
nimba uri beby wanshi misha c ntaribi Kanda hano umusubize
Ndabashimiye Kunama Zanyu,ark Kunyara No Kunyaza Nibyiza Cyaneeee! Kanda hano umusubize
adan mp nbr zawe Kanda hano umusubize
nihatali Imana ikurengere, Kanda hano umusubize
Njye sinkunda unyanduriza uburiri , abikoze nahita musenda byihuse , kuko tugomba kurara ahantu hari smart kandi abatana kubera iyo mpamvu ningeso y'uburaya baba bifitiye kuko urongoye uwo wikundiye nta buraya burimo wakubaka , rero tureke gushakira umuti aho utari ahubwo tureke uburaya twishimire urushako, kuko tuzi neza ko muntu ahora yifuza gukira nonese nurongora ugakena undi akarongora agakira uwakenye azamwirukane kuko abandi barongoye bakize we bikanga? ikindi niba atanyara ariko agukunda ntakindi kibazo mufitanye kuki utakwishimira uko Imana yamukuremeye cyane ko uba waramwambuye abandi bari bakeneye kumurongora , nonese niba umugore atanyara cyangwa umugabo ntanyaze wowe ntayindi ngeso mbi waba ufite yihanganira kandi yenda atariko imana yakuremye , menyako twavutse dutandukanye ,,,,ubundi wizere ALLAH Kanda hano umusubize
Nibyo Kwizera IMANA Kand No Gukunda Uwowashatse Nabyo Nibyiza Kuko Icyambere Nurukundo Gusa Kuba Udakunda Ukunyarira Sha Wahombye Ibiryoshye Biba Mukurongora Kbs. Kanda hano umusubize
Nukuri Impanuro Utanze Ninziza Cane Nibayigendere Komera. Kanda hano umusubize
nashake uwo muturanyiwe wamuryohereje bakomeze bishime Kanda hano umusubize
KUGIRANGO UMUGABO ANYAZE UMUGOREWENEZAYAKORAIKI KANDIHARIUMUKOBWA USWERA NARIRECYANGWA ATAKE musubize Kanda hano umusubize
baswere sha ntamyaka 100 uzamara Kanda hano umusubize
Kunyara cg kutanyara k,umugore cg umukobwa biterwa n,umugabo barimo kubikorana.N,abazungu cg abashinwa baranyara kandi barabikunda.Umugore wese wanyajwe arabyishimira kuko uba wamugejeje kungingo ya nyuma y,ibyishimo.Abagabo rero bagomba kubimenya kugirango bashimishe abo bashakanye. Kanda hano umusubize
Kanzayire we! icecekere! Na jye ni uko nabyumvaga. Nakundanye n'abakobwa babiri mbere y'uwo tubana ubu. Nari nzi ko bose banyara. Uwo nashatse tumaranye imyaka 2 ariko nta n'igitonyanga ndabona. Igitsina cyange cyarakobaguritse. Ni Mukagatare pe! niwe wenyine nyaza bikanga! Kanda hano umusubize
uzajye kwisoko Kanda hano umusubize
NUKURI TWOGERAGEZA TUKIHANGANA KUKO IYUHEJEJE GUSAMBANA NTACO WUNGUKA ATARUKO UBANA IBIKEKEREZO VYISHI KOWOBA WANDUYE SIDA Kanda hano umusubize
mubyukuri ibyo byose bavuga biterwa nuko murugo rwanyu mubyumva nonese urumugabo ntahandi wakoze ibyo bintu ngubone uko bimera wabigenderaho ngusenye urugo rwawe?utarabikoze ububobere wasanga mu gitsina wakumva kwarubwo ibindi ntiwabitekereza abakunda ibyo bazajya bajya mubaganga bakabafasha ariko ntibasenye ingo kuko bibabaza abana ndetse numyryango muri rusange. murakoze Kanda hano umusubize
Kugira ngo umugore anyare neza akwiriye kuba aryamye ate (position) ? Mudusobanurire. Kanda hano umusubize
iyo yicaye nibwo anyara neza. Kanda hano umusubize
Kugira ngo umugore anyare neza agomba kuba aryamye ate (position) ? Mudusobanurire. Kanda hano umusubize
Nukwihangana Bibaho Kanda hano umusubize
Murakoze cyane 1)uwaba azi itandukaniro riri hagati yo kurangiza no kunyara yambwira. 2)Ese umukobwa waciye imyeyo akiri isugi iyo ushyizemo imboro ntiwumva harangaye atameze nk'isugi? Kanda hano umusubize
Mugire amahoro! Nkunda gusoma zimwe mu nkuru zinyuzwa kuri uru rubuga. Ibitekerezo byinshi biba ari byiza ariko nasabaga ababishinzwe kunoza ibiburikira: 1) Kunoza imyandikire y'Ikinyarwanda. Usoma inkuru aba yiga n'ururimi. Urugero ruto: "K’umugore umugabo, akamwita igihama, ibibyose tuvuze bituma Mu bashakanye cyangwa se abandi bafite ubushuti kubinjyanye ni mibonano mpuzabitsina." Murabona ko interuro zombi ntaho zihurira, ndetse iya nyuma yo ntinarangiye! 2) Gutandukanya neza ibitekerezo bigize inkuru ntibivangavangwe, 3) Gucukumbura no kwerekana abandi banditse ku nkuru cyangwa ibitekerezo bigize inkuru. Nimbona ibi byitaweho, nzakomeza ntange umusanzu wanjye. Murakoze kandi mukomeze mujye mbere. Kanda hano umusubize
Igitekerezo cyawe nikiza komeza igishe azishinga Kanda hano umusubize
Oya kunyarira benshi nicyo kibazo Kanda hano umusubize
Ntabwo aribyo na gato.KUNYARA no KUNYAZA biba mu Rwanda na Burundi.Abazungu,abagande,abanyekongo,etc...ntibazi kunyaza.None se ko muli Europe,Asia,Amerika naho batandukana cyane kandi batazi ibyo byo kunyara???Nibyo koko Abanyarwanda bakunda kunyaza,ariko menya ko abagabo n'abagore benshi bo mu Rwanda batazi kunyara no kunyaza.Gusenyuka kw'ingo ntabwo biterwa no kutanyara k'umugore.Ubu se ko tudatandukana n'abagore bacu kandi benshi banga ko dukora caresses na kissing? Gutandukana akenshi biterwa n'uko abagabo benshi baba bashaka abakobwa n'abagore bakiri bato.Muli make,biterwa no Guhararukana kandi biba ku isi yose.Ndibuka umugabo twakoranaga,naramubajije nti kuki ufite abagore 2?Yarambwiye ngo:"Nta mugabo wo kurya indyo imwe" (A man must not eat one food only.He must change it). Abagabo bahararuka abagore babo vuba.Ntabwo ari married couples zonyine zitandukana.N'abajene barahararukana bagatandukana.Ikibazo nuko Gusambana bisigaye byitwa Gukundana.Ni icyaha cyizatuma millions nyinshi z'abantu babura ubuzima bw'iteka muli paradizo.Birababaje kuba abantu bumvira imana ari bake cyane. Kanda hano umusubize
Ndi umusore w'imyaka 20 mperutse gusaba umukobwa duturanye nk'incuro 2 arampa nibwo bwa mbere nari mbikoze numva biraryoshye cyane ariko nongeye kumwinginga aranga ngo ntamuhindura nk'umugore kandi atarashaka,none numva najya mu ndaya ariko ndazitinya cyane. Murakoze mungire inama. Kanda hano umusubize
Umva Nshuti Umubiri Ntukagushuke,ushobora Kujya Mundaya Ukahandurira Knd Kwirinda Biruta Kwivuza.Uracyarimuto Ibyowaburikwimenyereza Sibyo.Cp se Ushake Inshuti Uzajya Igukemurira Ikibazo Ariko Wibukeko Aricyaha.Knd Ingaruka Zi Cyaha Nurupfu. Kanda hano umusubize
Umva kandi.Uramugira inama yo gusambana,warangiza ukamubwira ko ari icyaha!!!Ahubwo nashake umugore we,batere igikumwe aho gukora ibyo imana itubuza.Nubwo millions and millions z'abantu basambana,bamenye ko bazabura ubwami bw'imana dutegereje. Bisome muli 1 Abakorinto 6:9,10.Ntacyo bimaze kwishimisha akanya gato,hanyuma ukazabura ubuzima bw'iteka muli paradizo.Ababikora nta bwenge bagira.Byerekana ko abantu batinya imana ari bake cyane.Nibo bazarokoka ku munsi w'imperuka uri hafi cyane (Imigani 2:21,22). Kanda hano umusubize
NTABWO ARIBYO URI UMUJYAMBERE,RINDA UBUZIMA,EJO NI AHACU. Kanda hano umusubize
Uwo Mubiri Wawa Uriko Urasesagura Ejo Uzaba Uwipfuza Jewe Sinokubwirango Ugend Muburaya Ahubwoko Watomboye Akanka Ja Kumavi Useng Uwiteka Aguh Umugore Kand Ukizw Urk Ubusambany Nubund Wariyish Kanda hano umusubize
wariyangirije ushoboragushakurugobyagufasha. Kanda hano umusubize
UWVASHASIBYO KUGAMUNDAYA AHUBYO/RONGORUWOMUGIRUMUGOREWIBIHEBYOSE UTAZAVAHOMANDURA AIDS? Kanda hano umusubize


text:
Mu gice giherutse Samilla yari yarakariye Pius kuko yabyaye undi mwana hanze ntabimubwire kare, ese byaje kugenda gute?
….Clarisse we yaje kumenya amakuru ko byarangiye Samilla na Pius babanye ndetse bakigira kuba muri Amerika agira agahinda, ariko igihe cyarageze abyara ya nda yatewe na Pius havukamo umwana w’umuhungu usa neza nka Pius mbese wagirango ni ifoto yagiye mu nda iragaruka.
Clarisse yaje kumenya ko nta kiza cyo guhemuka maze yiyegurira Imana asaba imbabazi ndetse akajya yandikira na Pius kuri Facebook amusaba imbabazi kubw’ibyo yakoze byose. Ndetse yanamumenyesheje ko yamubyariye umwana w’umuhungu basa cyane ariko Pius yirinda kubibwira umugore we samilla kuko n’ubundi batari babanye neza kubera uwo mwana. Icyakora n’ubwo Clarisse yatuye agasaba imbabazi ‘ibyo yakoze byose, yari agifite umutima wo gukunda Pius n’ubwo ntacyo yari kubikoraho kuko buri gihe iyo yabonaga umuntu ugiye muri Amerika yamutumaga kuri Pius ati “Numubona uzamutashye uti ‘umutima wagukunze uhora untwika ukumbaza” gusa uko iminsi ishira yageragezaga kumwikuramo kuko yabonaga ko yakunze urudashoboka,kandi kuri iyi nshuro nta burakari yari agifitiye Pius kuko yari abizi neza ko na we atamubereye umwana mwiza kuva kera.
Imyaka yashize igera kuri itanu Samilla atarabona akana maze we n’umugabowe bigira inama yo kujya kwa muganga kureba impamvu. Muganga akimara kubapima yabatangarije ko Samilla adateze kuzabyara na mba kuko umura we wangiritse cyane.
Samilla akibyumva yahise yibuka umunsi akuramo inda akiga mu mashuri yisumbuye bikamugwa nabi ari nabwo yanduraga agakoko gatera sida, maze agahinda karamwica amenya ko ariwe nyirabayazana wo kuba atabyara.
Bagezemu rugo yatekerereje umugabo we ibyamubayeho mu bwana bwe byose ndetse amubwira uburyo yakuyemo inda ikigabo cyari cyaramuteye, amubwira ko ari nabwo yanduye sida yiga mu wa gatanu w’amashuri yisumbuye, arangije amusaba imbabazi z’uko atabimubwiye mbere.
Pius na we yagwaga neza ntiyigezeamurakarira ahubwo yamuhaye imbabazi zose yari afite ubundi urukundo rurakomeza.
Nyuma y’igihe gitoya Samilla yasabye umugabo we ko yazana wa mwana yabyaye mu Rwanda bakamurera nk’ababyeyi be ariko bitegereje babona bizagorana kumugeza muri Amerika bahitamo kugaruka mu Rwanda bakumusaba Clarisse ubundi akarererwa kwa se. Bageze mu Rwanda Clarisse ntiyigeze abagora kuko yari yarahindutse yarakiriye agakiza, maze umwana amuhereza se bumvikana ko bazajya bafatanya kumwitaho.
Kugeza ubu Pius na Samilla n’ubwo babana n’ubwandu bw’agakoko gatera sida ariko bafite umuryango mwiza ukundana kandi wubaha Imana muri byose nyuma y’ibibazo byinshi buri wese yagiye acamo, kandi Clarisse na we nyuma yo kubona ko ntawe uhatiriza urukundo ubu yaciye bugufi aratuza nta kibazo, ni inshuti inziza y’umuryango wo kwa Pius itagamije kuroga cyangwa guca inyuma ahubwo igamije ubucuti burambye. Burya koko nta hantu kure imana itakura umuntu kandi urukundo ni umuti uvura byose kuko nyuma y’imyaka myinshi Samilla yamaze yarihebye kubw’ubuzima bubabaje yanyuzemo, yaje kubona uwo batwazanya akabando k’ubuzima.
Sixbert MURENZI


text:
Mu gace cy’icyaro giherereye mu kibaya cy’agasantere ka Vunga ko mu Murenge wa Shyira ho mu Karere ka Nyabihu mu Burengerazuba bw’u Rwanda, ni ho huzuye inyubako nshya z’Ibitaro by’icyitegerezo bya Shyira.
Ni ibitaro abaturage b’Akarere ka Nyabihu n’abaturanyi babo bo mu Turere twa Muhanga, Gakenke, Musanze na Ngororero basanzwe bakoresha Ibitaro bya Shyira, bari barasezeranyijwe na Perezida Kagame mu mwaka washize wa 2016, bikaba byaruzuye bitwaye amafaranga y’u Rwanda Miliyari 5.9
Kuri uyu wa 4 Nyakanga 2017, ubwo u Rwanda rwizihizaga ku nshuro ya 23 Ukwibohora, Perezida Kagame aherekejwe na Madame Jeanette Kagame yafunguye ku mu garagaro biriya bitaro mu birori byari byitabiriwe n’ibihumbi by’abaturage bo mu Majyaruguru, Amajyepfo n’Iburengerazubwa bw’u Rwanda.
Ni byo bitaro biyoboye mu Burengerazuba
Nk’uko bitangazwa na Kayumba Malick, Umuvugizi wa Minisiteri y’Ubuzima(MINISANTE), ngo Ibitaro bya Shyira nibyo biyoboye ibindi byose byo mu Ntara y’Uburengerazuba mu bunini no mu bwiza; ibintu ahuza no kuba ibyo bitaro bifite ibyumba 150 bijyanye n’igihe byifashishwa muri serivisi zitandukanye z’ubuvuzi.
Kayumba atangaza kandi ko Ibitaro bishya bya Shyira bifite akarusho ko kuba bifite amacumbi 34 y’abakozi babyo, akaba ngo yarashyizweho hagamijwe korohoreheza abakozi akazi kugira ngo barusheho kunoza serivisi z’ubuvuzi bashinzwe.
Ikindi kigaragazwa nk’agashya ku Bitaro bishya bya Shyira ni uburyo imirimo yo kubyubaka yihutishijwe ku bufatanye bw’umutwe w’ingabo z’igihugu w’Inkeragutabara bikarangira hazigamwe Miliyari enye z’amafaranga y’u Rwanda yashoboraga gusabwa iyo isoko ryo kubaka biriya bitaro rihabwa undi muntu utari ziriya ngabo.
Abisobaura muri aya magambo, “Mu kubaka ibi bitaro ndetse n’aya macumbi y’abaganga babikoramo byatwaye amezi 11 mu gihe ubusanzwe iyo bitubakwa n’Inkeragutabara byagombaga gutwara imyaka itatu kugira ngo bibe byuzuye. Kuba iyo imirimo yarihutishijwe byatumye hazigamwa Miliyari 4 z’amafaranga y’u Rwanda.”
Abaturage mu byishimo bidasanzwe
Ku ruhande rw’abaturage basanzwe bagana Ibitaro bya Shyira, bahuriza ku kwishimira kuba barubakiwe ibitaro bishya bakaba birihutsa ‘ibizazane’ bitandukanye bakururirwaga no kuba ibyambere bivurizagaho byari byaramaze gusaza cyane bitewe n’uko byari byarubatswe mu mwaka wa 1937.
Nyirarwangano ahamya ko koperative yahinduye imibereho ye ikarushaho kuba myiza(Ifoto/Umurengezi Régis)
Akimpaye Theophila, umubyeyi ufite imyaka 35, agira ati “Icyo twishimira cya mbere ni uko twakijijwe inyubako zishaje cyane; nk’iyo umuntu yajyaga kubyara yumvaga adatekanye kubera ko byose byari bishaje, warebaga amabati ukagira ngo arakugwaho ku buryo wasangaga duhangayitse kandi turwaye.”
Abo baturage kandi biruhutsa kuba ngo bari bamaze igihe baheka abarwayi mu ngobyi za Kinyarwanda bitewe n’uko imihanda yerekeza ahari hasanzwe Ibitaro bya Shyira yari yarangiritse ku buryo byanagoraga imbangukiragutabara kuyinyuramo.
Rumanzi James, umwe mu baturage bo mu Murenge wa Rugera, agira ati “Kugera hariya mu misozi ahari ibitaro bya Shyira byatuvunaga cyane duhura n’ibizazane; wasangaga duhetse abarwayi mu ngobyi maze tukagerayo twavunitse kandi n’uwo duhetse[umurwayi] yanogekaye…turashimira perezida Kagame kuba yatwegereje ibi bitaro hano iwacu, ubu hehe n’imvune zo kujya kwivuza.”
Perezida Kagame watashye ku mugaragaro Ibitaro bishya bya Shyira yabwiye abaturage ko kuba byarubatswe ari umusaruro wo kwibohora maze abasezeranya ko bazakomeza kugerwaho n’ibindi byiza bitandukanye.
Yagize ati “Aya mateka yacu yo kwibohora agaragara aho ugiye hose mu Rwanda igihe icyo ari cyo cyose, ibintu byarahindutse; abana bariga, n’urwaye abona aho yivuza, ashobora kwivuza, abaturage mu Rwanda hose barashobora guhinga bakorora, bakigaburira, bakagira n’ibyo bajyana ku masoko bakagira n’ibyo basagura bashyira mu mufuka (…) ibyo biragenda byiyongera buri gihe, ntabwo biragera aho dushaka ariko ni ho tugana, ni yo nzira tuyirimo, tuyirimo dufite icyizere ko tuzahagera.”
Ibitaro bishya bya Shyira bizajya biha serivisi z’ubuvuzi abaturage 200,000 bo mu Turere twa Nyabihu, Gakenke, Musanze, Muhanga na Ngororero.
Twitter: @Umurengezis


text:
Ev Kwizera Emmanuel na Kunda Thérèse bari bamaranye imyaka 10 babana nk’umugabo n’umugore, bakaba barabyaranye abana batatu. Nkuko Inyarwanda.com tubikesha abo mu muryango wa Ev Kwizera Emmanuel, ubwo ubwo yasezeraga ku mugore we nyakwigendera Kunda Thérèse, Ev Kwizera Emmanuel yagize ati:
Kunda yari umugore wanjye, twari tumaranye imyaka 10. Muri iyo myaka yose yanyeretse ko kubana hagati y’abashakanye bishoboka kandi ko ibyo twizera ari ukuri. Ubu, ndi uwo ndi we mu murimo w’Imana kubera ko yambereye umugore mwiza. Yahoraga yishimye, yari intwari, yakundaga bose kandi yari umunyabwenge.
Umuvugabutumwa Kwizera Emmanuel
“Kubana neza hagati y’abashakanye birashoboka!” Uru ni rwo rwibutso rukomeye Evangelist KWIZERA Emmanuel asigiwe n’uwari umudamu we KUNDA Thérèse, watabarutse ku mugoroba wo ku Cyumweru tariki 6 Kanama 2017 azize indwara ya cancer y’umwijima. Hari hashize iminsi micye aba babyeyi b’abana batatu, bizihije isabukuru y’imyaka 10 bamaze barushinze.
Kunda Thérèse yari amaze imyaka 10 akorera umuryango MSH (Management Sciences for Health), aho yagiraga uruhare runini mu migendekere myiza ya Mutuel de Santé. Uyu mubyeyi kandi yari azwi cyane mu murimo w’Imana kuva akiri muri Kaminuza y’u Rwanda i Butare, ari naho yakiriye Yesu nk’Umwami n’Umukiza w’ubugingo bwe.
Kunda Thérèse atabarutse yari umudiyakoni mu itorero Evangelical Restoration Church, by’umwihariko muri Paroisse ya Kimisagara, aho yibukwa nk’umwe mu bayoboye urubyiruko ndetse no mu batangije igiterane cy’umuryango. Yari umujyanama w’abashakanye, abafasha kubakira ingo zabo ku ndangagaciro za gikristo. Mu gihe cy’uburwayi bwe, Kunda Thérèse yakomeje kwiringira Imana.
Nyakwigendera Kunda na Ev Kwizera Emmanuel bari baherutse kwizihiza isabukuru y'imyaka 10 bari bamaze babana
Evangelist Kwizera Emmanuel ni umuvugabutumwa uzwi cyane mu Rwanda ndetse no mu mahanga. Ubu ni umwe mu bagize ihuriro ry’ivugabutumwa Lausane Movement, aho ashinzwe ivugabutumwa ku isi. Kwizera Emmanuel yanabaye umuyobozi mu muryango nyafrika w’ivugabutumwa witwa AEE (African Evangelic Enterprise) ndetse yabaye n’umuyobozi w'umuryango GBUR (Union des Groupes Biblique au Rwanda) uhuza imiryango y'abanyeshuri ivuga ubutumwa bushingiye kuri Bibiliya mu mashuri yisumbuye na Kaminuza (GBU).
Gahunda yo gusezera kuri Kunda Thérèse no kumushyingura kuri uyu wa Kane tariki 10 Kanama 2017
Saa Tatu za mu gitondo (9:00): Gusezera kuri Nyakwigendera mu rugo i Rebero, mu mudugudu wa BNR
Saa Yine n'igice za mu gitondo (10:30): Amasengesho yo kumusezera, Evangelical Restoration Church Kimisagara
Saa Cyenda z'amanywa (15:00): Gushyingura mu irimbi rya Rusororo
Nyakwigendera Kunda Therese asigiye Ev Kwizera abana bato cyane